qundao/data-zh-poetry huggingface dataset:
降桑椹蔡顺奉母·幺篇
作者：刘唐卿
朝代：元

我说道母亲病体实难退，俺哥哥听说罢两泪双垂。
他说道老母的恩，心中记，他将这牛蹄和粳米，奉老母病将息。
降桑椹蔡顺奉母·得胜令
作者：刘唐卿
朝代：元

呀！他道是冬寒月变做春天，半夜里雪花舞雨涟涟。
枯桑上生棋子，我醒来时把梦圆。
走到那山前，桑椹子都生遍。
摘将来新鲜，俺母亲吃了体自然。
降桑椹蔡顺奉母·正宫/端正好
作者：刘唐卿
朝代：元

想怀耽，生身意，我可也报不的老母驱驰。
则我这孝心肠感动天和地，俺可便行孝道无邪伪。
降桑椹蔡顺奉母·沽美酒
作者：刘唐卿
朝代：元

感大恩重呵怜，招杰士纳英贤。
端的足德似尧汤千古传，万万载江山固坚，好收成谢冲天。
降桑椹蔡顺奉母·混江龙
作者：刘唐卿
朝代：元

上合天道，常垂甘露润田苗。
这雪单注着多收五谷，广剩仓廒。
乡下农民斟村洒，城中上户饮香醪。
好收成端的民欢乐，托赖着一人有庆，因此上万国来朝。
降桑椹蔡顺奉母·清江引
作者：刘唐卿
朝代：元

这雪白来白似白厮赖，（云）这雪若还下在席子上，（唱）恰便似一床白绫被。
铺在热炕上，盖着和衣儿睡，醒来时化了一身水。
降桑椹蔡顺奉母·滚绣球
作者：刘唐卿
朝代：元

我焚香祭赛天，不觉的睡似痴，见一位增福神降临凡世。
他说道半夜间响一阵春雷，他道是纷纷雪乱飞，淙淙雨下的疾。
两般儿委实奇异，我醒来时心内猜疑。
到天明我走到山间下，谁承望园内开花结果肥，椹子皆垂。
降桑椹蔡顺奉母·红绣鞋
作者：刘唐卿
朝代：元

看山色晴岚一样，看山峰高彻空苍，看山景叠翠蕊芬芳。
看山林难描画，看山涧水流长，端的是山中堪玩赏。
降桑椹蔡顺奉母·耍孩儿
作者：刘唐卿
朝代：元

愿哥哥腰金衣紫为卿相，稳做着皇家栋梁。
三檐伞下气昂昂，保忠臣护国安邦。
则愿的功高位至官一品，竭力芳名万载扬。
非夸奖，博一个乌靴象简，五带罗裳。
（延岑云）兄弟言者当也，我则今日星夜长行也。
（兴儿做背砌末科，云）这个东西，定是我背着。
我说老延，你就不与我个牛蹄儿吃？（延岑云）兄弟稳登前路，多多拜上父母也。
（正末云）哥哥，您兄弟知道了也。
（唱）。
降桑椹蔡顺奉母·脱布衫
作者：刘唐卿
朝代：元

他在那大山里落草为贼，领半垓人马围随。
枪刀摆旗幡招展，狼虎般显耀威势。
（卜儿云）他在山中落草为寇，你可怎生撞见他来？（正末唱）。
降桑椹蔡顺奉母·迎仙客
作者：刘唐卿
朝代：元

昨夜个瑞雪飘，雨汪洋，仰天外黑黯黯可便云雾长。
融融的便暖如春，轰轰的便雷震响，影影的便电走金光，感应的祥瑞舞甘泽降。
（兴儿云）小哥，你看这山林中，青山绿水，有如画意，堪入丹青之手也。
（正末云）不觉的来到这大山中，是一派好山色景致也。
（唱）。
降桑椹蔡顺奉母·逍遥乐
作者：刘唐卿
朝代：元

俺母亲骨岩岩身躯老耄，（带云）叹母亲这病，（唱）恰便似风里杨花，水亡幻泡。
（兴儿云）小哥不要心焦，到家里把奶奶的病，我替他害了罢。
（正末唱）好教我便展转的添焦，俺母亲眼睁睁病枕难熬。
我可便心似油煎身如火燎，仰穹苍痛哭嚎啕。
（带云）蔡顺一片孝心，惟天可表也。
（唱）则愿的母病安妥，父命延长，子寿愿夭。
降桑椹蔡顺奉母·那咤令
作者：刘唐卿
朝代：元

有钱人最好，锦貂裘暖帽；无钱人困遭，穿补衣衲袄；绕人家乞讨，忍饥寒冻倒。
数九天怎过遣？大街上高声叫，战兢兢性命难逃。
（夏德闰云）人生在天地之间，贫富分其两等，乃自然之理也。
（正末唱）。
降桑椹蔡顺奉母·醉中天
作者：刘唐卿
朝代：元

这雪更塞拥蓝关道，尽蔽了九重霄，岭畔寒梅恰便似舒玉梢。
（云）将酒来，仇员外满饮一杯。
（仇彦达云）老夫饮。
这雪真乃国家祥瑞也。
（正末唱）这雪普四海添吉兆，仰圣德黎民安乐。
满斟白醪，贺丰年万姓歌瑶。
降桑椹蔡顺奉母·醉春风
作者：刘唐卿
朝代：元

有一个董永卖亲身，黄香扇枕凉，郯子鹿乳奉萱堂。
这三人万代可便讲，讲。
则愿的老母安康，病体健，町便是俺子孙兴旺。
降桑椹蔡顺奉母·金盏儿
作者：刘唐卿
朝代：元

哥哥你是英豪，逞雄骁。
（延岑云）兄弟，我路见不平，把那年少的三拳两脚，就打死了也。
（正末唱）致伤人命官司行告，郑州迭配见些功劳。
有一日身荣为官爵。
青史把名标。
博一个马靴白象简，金带紫罗袍。
降桑椹蔡顺奉母·雁儿落
作者：刘唐卿
朝代：元

想当日萱亲疾病缠，他可便思绫锦当时见。
小生我焚香祷上苍，一梦里神灵现。
（殿头官云）你梦中见神灵，说甚么来？（正末唱）。
降桑椹蔡顺奉母·青哥儿
作者：刘唐卿
朝代：元

吃了呵但能得尊堂、尊堂安乐，我做一坛水陆、水陆大醮。
（增福神做推正末科，云）休推睡里梦里。
（众神随下）（正末醒科）（唱）呀！原来是一枕南柯梦已觉。
恰才那空中神道，与小生梦里相交，细说根苗，着我欢展眉梢。
小生这些时耽着忧怀着闷受煎熬，恰才呵听说罢喜孜孜开怀抱。
降桑椹蔡顺奉母·驻马听
作者：刘唐卿
朝代：元

幼小轻年，腹内孤穷学问浅。
（殿头官云）久闻贤士广览诗书，堪为辅弼之臣也。
（正末唱）你不劳挂念，我是个白衣人怎到得玉阶前？（殿头官云）说贤士文胜颜回，孝越曾参也。
（正末云）大人，小人怎敢比先贤古人也？（唱）鸾鸣胜似鹊声喧，凤飞比雁先腾远。
我自言小生腹空虚，怎敢比高儒选？（殿头官云）蔡秀才，你与延岑厮见者。
（二人做见科）（正末云）呀、呀，哥哥，受您兄弟两拜。
（做拜科，云）您兄弟多亏哥哥，在圣人跟前举荐。
若不是哥哥，小生焉能得到此也？（延岑云）不敢。
虽是某举荐，况贤弟忠孝双全，名播于朝。
据贤弟胸怀锦绣，口吐珠玑，乃翰林之魁首，堪可国家任用。
今日峥嵘，方称贤弟之志也。
（正末云）多谢了哥哥抬举也。
（殿头官云）蔡秀才，当日你母亲不安，冬寒天气，思想桑椹子食用，你可怎生得桑椹子来？你说一遍，我试听者。
（正末唱）。
降桑椹蔡顺奉母·鹊踏枝
作者：刘唐卿
朝代：元

富家郎逞英豪，显奢骄，他每便语话言谈，气势偏高。
腆着脯向人前气傲，他把这贫民每当作儿曹。
冶父山
作者：刘善
朝代：元
体裁：五言律诗

剑飞云气合，雾老玉为岑。古佛能谈法，山僧欲问心。钟鸣鱼出定，树暝鸟呼林。独有埋轮使，仓忙月下吟。
七月九日往雄州
作者：刘因
朝代：元

秋声浩荡动晴云，感慨悲歌气尚存。洒落规模馀显德，承平文物记金源。生存华屋今焦土，忠孝遗风自一门。白发相逢几人在？苍烟乔木易黄昏。
万寿宫馆舍
作者：刘因
朝代：元

来时残雪点征衣，落尽庭花尚未归。梦里不知身尚病，春衫归路马如飞。
上冢
作者：刘因
朝代：元

乡邻见戏说儿童，日日相邀社酒同。故国无家仍是客，病躯未老错呼翁。里胥验帖徵游户，县长闻名谒下风。欲向溪南访乔木，不禁烟雨正空濛。
上尊号礼成和刘尚书韵
作者：刘因
朝代：元
体裁：七言律诗

万姓瞻天仰泰阶，老人星见五云开。混同直拟千年论，积累元从百世来。含哺岂能逃帝力，有根无不待春雷。举头日近长安远，葵藿倾心即寿杯。
下山
作者：刘因
朝代：元
体裁：七言绝句

翠霞腾晕紫成堆，收尽云烟酒一杯。想见浮岚在眉宇，人人知道看山回。
与客会饮野亭
作者：刘因
朝代：元

遥岑一碧淡相依，野态行云共意迟。多病留侯宁复伟，长身诸葛但如痴。相思千里尊酒尽，永啸一声小鸟悲。风袖翩翩似何处？青林西北雨来时。
世上
作者：刘因
朝代：元

世上悠悠尽自争，眼中隐隐放教平。飞蝇触鼻人争怒，落叶临头我谩惊。既有阳秋暗消长，何须青白太分明。蒺藜原上清霜重，辛苦十年跣足行。
中山道中
作者：刘因
朝代：元
体裁：七言绝句

不许花开一日先，征鞍过处及芳妍。只应春暖山翁出，野店溪桃怅望边。
临江仙贺廉侯举次儿子
作者：刘因
朝代：元
体裁：词

四海荆州吾所爱，虎贲谁似中郎。小孙今拟唤甘棠。添官前有例，簪笏看堆床。明日乃公归旧隐，后园乔木苍苍。青衫竹马雁成行。当年廉孟子，应有读书堂。
临江仙送王从事（王原误作二，兹从疆村业
作者：刘因
朝代：元
体裁：词

行色匆匆缘底事，山阳梅信相催。梅花香底有新醅。南州今乐土，得意即衔杯。君见太行凭寄语，云间苍壁崔嵬。平生遮眼厌黄埃。高楼吾有兴，无惜送君来。
乙亥十月往平定早发土门宿故关书所见
作者：刘因
朝代：元

风烟全赵如平掌，失脚山城梦犹想。土门一缕汉时天，万古行人为谁仰？指似劲敌谈笑中，为状羸仆忍寒强。当年鼓角如可闻，急著清吟和林响。远山宛欲来相迎，近山留人屹相向。或从井底忽登天，倚伏已能先想像。平生爱山真恶谶，今日果为山所网。昨朝爽翠拥修眉，最恨高楼负清赏。壮怀郁郁闷欲绝，安得凌风恣吾往。天教石顶放一头，驶若骅骝脱羁鞅。山灵努力出奇供，只恐先生驾虚枉。万壑霜松动悲啸，极目云烟埋莽苍。北门形势护中原，办与奸雄增技痒。太行横绝半九州，留在平原几尘坱。何人为我起六丁，嵯峨尽堕天宇朗。千年再挽神禹功，恍若鸿流开四象。
九日携诸生登西山
作者：刘因
朝代：元

九日秋服成，童冠从我游。万古清沂春，重结西山秋。白云归青岑，狂澜落沧洲。永啸长风来，爽籁生岩幽。清商失摇落，生气浮林丘。门生顾我言，乐矣行归休。风袂尚飘然，此意浩难收。
九日登洪崖
作者：刘因
朝代：元

卑居不见秋，登高自谁始？清狂未免俗，谨厚亦复尔。山光故相迎，百步翠可倚。屈指数胜游，兹山居食指。高绝让龙门，平敞亦专美。群山渺波鳞，天开见洪水。列岳真情尘，遐瞰小千里。却恐行路人，视予旋磨蚁。解衣林表坐，烂摘蒲萄紫。甘浆来逡巡，毛骨脱泥滓。胜境得真赏，泉石迥如洗。况有幽栖人，嗒然空隐几。相对已忘言，一笑云林喜。回首暮烟深，高歌望吾子。
乡郡南楼怀古
作者：刘因
朝代：元

南北世更迭，江山人重轻。澶渊出师诏，显德受降城。遗恨几时尽，寸心千载生。区区蓼花咏，痴计欲何成。
书事
作者：刘因
朝代：元

卧榻而今又属谁？江南回首见旌旗。路人遥指降王道，好似周家七岁儿。
书事三首
作者：刘因
朝代：元

当年一线魏瓠穿，直到横流破国年。草满金陵谁种下，天津桥畔听啼鹃。卧榻而今又属谁，江南回首见旌旗。路人遥指降王道，好似周家七岁儿。唱彻芙蓉花正开，新声又听采茶哀。秋风叶落踏歌起，已觉江南席卷来。
书事三首·其一
作者：刘因
朝代：元

当年一线魏瓠穿，直到横流破国年。草满金陵谁种下，天津桥畔听啼鹃。
书事三首·其三
作者：刘因
朝代：元

唱彻芙蓉花正开，新声又听采茶哀。秋风叶落踏歌起，已觉江南席卷来。
书事三首·其二
作者：刘因
朝代：元

卧榻而今又属谁，江南回首见旌旗。路人遥指降王道，好似周家七岁儿。
书堂旅夜
作者：刘因
朝代：元

丈室不自扫，寸心徒尔豪。世途仍险阻，风物故萧骚。皓月霜洗净，明河天放高。空庭一片石，独坐首频搔。
书堂旅夜二首
作者：刘因
朝代：元

少小抱孤苦，飘零重此行。迂疏从我好，忧戚赖天成。夙志存无几，羁怀触又生。寸心同弱草，岁晚怯霜清。淹留已半载，去住意何深。月色一千里，愁人方寸心。秋声助摇落，生理叹浮沈。松桂清霜满，哀歌动故林。
书堂旅夜二首·其一
作者：刘因
朝代：元

少小抱孤苦，飘零重此行。迂疏从我好，忧戚赖天成。夙志存无几，羁怀触又生。寸心同弱草，岁晚怯霜清。
书堂旅夜二首·其二
作者：刘因
朝代：元

淹留已半载，去住意何深。月色一千里，愁人方寸心。秋声助摇落，生理叹浮沈。松桂清霜满，哀歌动故林。
书堂谷晏坐
作者：刘因
朝代：元

上负青天壁，下引碧涧滋。中有晏坐石，日夕忘吾归。永怀幽栖人，千载谁与期？人间九瀛海，莽苍天相围。黄尘重如雾，举手不欲挥。白云如可招，愿作双鹤飞。
五月二十三日登城楼
作者：刘因
朝代：元

独倚危阑数鬓毛，一帘轻燕晚凉高。云移山影乱初定，雨带风声来渐豪。物外此天才一幕，人间何事不秋毫。远游未尽平生兴，几欲狂歌续楚骚。
井陉淮阴侯庙
作者：刘因
朝代：元

饥僮羸马倦重游，万将分兵坐此筹。灭项岂知秦尚在，夺齐便觉汉无忧。英彭一体谁遗类，绛灌诸孙自列侯。爱杀鹿泉泉下水，乱山百折只东流。
人情
作者：刘因
朝代：元

人情云雨九疑山，世路风涛八节滩。共说长安如日近，岂知蜀道比天难。浮航莫笑腰舟渡，坎井终当系木观。会取登高有良法，此身何地不平宽。
人月圆
作者：刘因
朝代：元

自从谢病修花史，天意不容闲。今年新授，平章风月，检校云山。门前报道，曲生来谒，子墨相看。先生正尔，天张翠幕，山拥云鬟。
人月圆·自从谢病修花史
作者：刘因
朝代：元

自从谢病修花史，天意不容闲。今年新授，平章风月，检校云山。门前报道，麴生来谒，子墨相看。先生正尔，天张翠幕，山拥云鬟。
人月圆·茫茫大块洪炉里
作者：刘因
朝代：元
体裁：词

茫茫大块洪炉里，何物不寒灰。古今多少，荒烟废垒，老树遗台。太行如砺，黄河如带，等是尘埃。不须更叹，花开花落，春去春来。
今月
作者：刘因
朝代：元

今月柴关几客来，拟从屐齿数莓苔。求文道士花前至，载酒门生雨后回。
付阿山诵
作者：刘因
朝代：元

十亩荒田不自耕，半空楼观几时成？人因遇困方言命，我为求奇反丧名。此去要知灯是火，向来空指雁为羹。新诗铭在山童口，百过高歌告乃兄。
仙人图
作者：刘因
朝代：元

千古谁传海上山，坐令人主厌尘寰。蓬莱果有神仙在，应悔虚名落世间。
仙台
作者：刘因
朝代：元

碣石来海际，西南奄全燕。中有学仙台，燕平欲升天。燕平骨已朽，遗台犹相传。虽复生青松，岁久摧为烟。极目望海波，不见三山巅。三山巨鳌簪，山人虮虱然。使无不足论，信有亦可怜。大块如洪炉，金石能久坚。天地会有尽，何物为神仙。空山无笙鹤，落日下饥鸢。今古非一台，浩叹秋风前。
仲诚家藏张蔡公石女剪制香奁绝巧持以求予诗
作者：刘因
朝代：元

静华墨君天下奇，陵川仙人为赋之。遗山野史誇慧女，万古春风蝴蝶词。岂知此巧复绝代，夜月静拂天孙丝。梦云丝雨有形外，郢斤庖刃无心时。蔡公凛凛袖鄂姿，诸郎画戟清香诗。香奁秀发亦馀事，诗人饥眼省见稀。敲门青灯烂红碧，布衾惊走恶睡儿。破屋犹疑翠鲸怒，短褐谁怜紫凤移。东家健妇把锄犁，西家处女负薪归。哀哀正念诛求苦，对此无言空泪垂。
会饮北山
作者：刘因
朝代：元

相逢相饮莫相违，往事纷纷何足悲。别后几经沧海浅，归来岂止昔人非。此山变灭终如我，后会登临知与谁？今古区区等如此，不须辛苦叹斜晖。
偶得
作者：刘因
朝代：元

自觉筋骸老渐顽，曾经坚脊度危关。清霜烈日留身后，秀气春风拂坐间。自有颓波如底柱，莫教秋色避南山。云鹏税驾今无地，羡杀江鸥尽日閒。
入山
作者：刘因
朝代：元

草露蛛丝晴日明，乱虫秋意有先声。屈盘未转坡陀尽，苍翠忽从怀抱生。一径峰回失南北，两山云近异阴晴。天公若会登临意，可信伤心画得成。
六华峰
作者：刘因
朝代：元
体裁：古风

入山采灵芝，濯足东涧滨。白云不可招，丹霞有馀津。长风忽绝顶，悠哉凌翠氛。举手问浮世，此子何今人。
冯瀛王吟诗台
作者：刘因
朝代：元

林壑少佳色，风雷有清秋。为问北山灵，吟台何久留。时危亦常事，人生足良谋。不有拨乱功，当乘浮海舟。飘飘扶摇子，脱屣云台游。每闻一朝革，尚作数日愁。朝廷乃自乐，山林为谁忧？视彼昂昂驹，奈此汎汎鸥。四维既不张，三纲遂横流。坐令蚩蚩民，谓兹圣与俦。蚩蚩尚可恕，儒臣岂无尤。不有欧马笔，孰能回万牛。太行千里来，萧洒横中州。今朝此登临，孤怀涨岩幽。何当铲叠嶂，一洗佗山羞。
冯道
作者：刘因
朝代：元

亡国降臣固位难，痴顽老子几朝官。朝梁暮晋浑閒事，更舍残骸与契丹。
匏瓜亭
作者：刘因
朝代：元
体裁：古风

匏瓜陨自天，中涵太虚气。造物全其真，世人苦其味。虽得终天年，惜坐无用器。伊谁穷混沌，大朴分为二。一供颜渊乐，一为许由弃。颜有圣人依，许逢尧舜治。天下非其责，行藏适自遂。秋色高箕山，春风满洙泗。后来鼎铛徒，谁知两瓢贵。寥寥千载间，复随无用地。神物终有归，至人可重值。伟哉子赵子，独兼许颜义。匏瓜集大成，高亭挹空翠。感君亭上名，发我思圣喟。人知圣人言，孰有圣人志。圣人心如天，何时无生意。时无不可为，人无不可致。吾道苟寸施，吾民犹寸庇。坚白自有持，磨涅岂吾累。岂不欲无言，恐与匏瓜类。仲子诚少野，强直无再思。圣人进退间，历历生思议。请观欲往心，岂与乘桴异。我生学圣人，栖栖形寤寐。穷年忧道丧，漫自中肠沸。君才当有为，自以无用置。我才当无用，自以有为觊。物性虽有殊，我心良可愧。愿君志我志，才志庶相利。使君名我名，名实亦相位。留彼瓢中酒，供我浩歌醉。行当取其种，移来易川植。
南乡子
作者：刘因
朝代：元

方寸足留耕。大胜良田万顷平。阴理不随陵谷变，分明。霜落西山满意青。千载董生行。鸡犬升平画不成。终日相看天与我，高情。身外浮云自古轻。
南乡子·张彦通寿
作者：刘因
朝代：元

窗下络车声。窗外儿童课六经。自种墙东新菜荚，青青。随分杯盘老幼情。千古董生行。鸡犬升平画不成。应笑刘家刘老子，无能。纵饮狂歌不治生。
南乡子·张彦通寿
作者：刘因
朝代：元
体裁：词

窗下络车声。窗畔儿童课六经。自种墙东新菜荚，青青。随分杯盘老幼情。千古董生行。鸡犬升平画不成。应笑东家刘孝子，无能。纵饮狂歌不治生。
南乡子张彦通寿四印齐本樵庵词注云，按换
作者：刘因
朝代：元

窗下络车声。窗外儿童课六经。自种墙东新菜荚，青青。随分杯盘老幼情。千古董生行。鸡犬升平画不成。应笑刘家刘老子，无能。纵饮狂歌
南乡子题外舅郭氏留耕堂壁上（舅原误作曰
作者：刘因
朝代：元

齐本及疆村业书本樵庵词，舅误作甥）方寸足留耕。大胜良田万顷平。阴理不随陵谷变，分明。霜落西山满意青。千载董生行。鸡犬升平画不成。终日相看天与我，高情。身外浮云
南楼
作者：刘因
朝代：元

登临秋思动乡关，展尽晴波落照间。叹老自非缘白发，爱閒元不为青山。几经分合世良苦，不管兴亡天自閒。初拟凭阑浩歌发，壮怀空与白鸥还。
即事
作者：刘因
朝代：元

云白天青浩不收，雨晴山色欲无秋。淡烟衰草关何事，落日红波空自愁。
即事
作者：刘因
朝代：元

晒罢空庭药果收，闭门无睡却梳头。过门几点黄昏雨，分与虫声半霎秋。
即席以韵课诸生东斋诸物 其一 远山笔架
作者：刘因
朝代：元

何物能支笔万钧，案头依约远山痕。灯横烟影隐犹见，秋入霜毫势欲吞。掌上三峰看太华，人间一发是中原。中书未免从高阁，不向林泉怨少恩。
即席以韵课诸生东斋诸物 其三 醉梨
作者：刘因
朝代：元

白雪春香洗未残，玄霜谁遣冻成团。涞封圆颗盘增滑，蜜和浓浆齿避寒。绿蚁从今忘病渴，金花无地著馀酸。快人风味依然在，莫作寻常软熟看。
即席以韵课诸生东斋诸物 其二 梅杖
作者：刘因
朝代：元

铁石心肠冰玉姿，掌中潜得岁寒枝。天教一握藏春密，风觅馀香就手吹。雪月冷怀随步履，溪山高兴入支颐。玉堂若要扶持用，说与东君也不知。
即席以韵课诸生东斋诸物 其五 秋莲
作者：刘因
朝代：元

瘦影亭亭不自容，淡香杳杳欲谁通。不堪翠减红销际，更在江清月冷中。拟欲青房全晚节，岂知白露已秋风。盛衰老眼依然在，莫放扁舟酒易空。
即席以韵课诸生东斋诸物 其四 玉簪
作者：刘因
朝代：元

花中冰雪避秋阳，月底阴阴锁暗香。玉瘦每忧和露滴，心清惟恨有丝长。且留宛转围沈水，莫遣联翩入粉囊。只许幽人太相似，苍苔疏雨北窗凉。
即席以韵课诸生东斋诸物·远山笔架
作者：刘因
朝代：元

何物能支笔万钧，案头依约远山痕。灯横烟影隐犹见，秋入霜毫势欲吞。掌上三峰看太华，人间一发是中原。中书未免从高阁，不向林泉怨少恩。铁石心肠冰玉姿，掌中潜得岁寒枝。天教一握藏春密，风觅馀香就手吹。雪月冷怀随步履，溪山高兴入支颐。玉堂若要扶持用，说与东君也不知。白雪春香洗未残，玄霜谁遣冻成团。涞封圆颗盘增滑，蜜和浓浆齿避寒。绿蚁从今忘病渴，金花无地著馀酸。快人风味依然在，莫作寻常软熟看。花中冰雪避秋阳，月底阴阴锁暗香。玉瘦每忧和露滴，心清惟恨有丝长。且留宛转围沈水，莫遣联翩入粉囊。只许幽人太相似，苍苔疏雨北窗凉。瘦影亭亭不自容，淡香杳杳欲谁通。不堪翠减红销际，更在江清月冷中。拟欲青房全晚节，岂知白露已秋风。盛衰老眼依然在，莫放扁舟酒易空。
反垂柳短吟
作者：刘因
朝代：元

偃蹇高松雪漫飞，最怜憔悴绿杨枝。青丝曾识莺声软，黄叶俄惊马足迟。有分只偷春色早，无心要结岁寒知。不应再得东风力，更与行人管别离。
史处士挽章
作者：刘因
朝代：元
体裁：五言绝句

平昔未相识，几回曾寄声。今朝闻谢世，便有故人情。
同仲实南湖赏莲醉中走笔
作者：刘因
朝代：元

湓江泔寒风露凉，安得置我濂溪堂。香尘缥缈芙蓉裳，百年得此南湖张。举杯人胜境亦胜，有莲以来无此香。莲香随酒来诗肠，得句惊起幽禽翔。幽禽随人作殢态，意欲和我风雩狂。人间一味清到骨，两足暂付吾沧浪。螟蛉蜾蠃卿且去，醉眼太华云间苍。
吴山夜雪图
作者：刘因
朝代：元
体裁：古风

江南无寒岁，一雪今几时。吴山岂无春，画此寒岩姿。壮哉万里流，不废东南驰。胸中谩长风，俯仰今古非。谁能唱小海，为和大江词。
吴山夜雪图
作者：刘因
朝代：元

江南无寒岁，一雪今几时。吴山岂无春，画此寒岩姿。壮哉万里流，不废东南驰。胸中谩长风，俯仰今古非。谁能唱小海？为和大江词。
呈保定诸公
作者：刘因
朝代：元

燕垂赵际间，人物荧圭璋。诸侯旧宾客，一郡宗贤良。士穷叫知己，人渴思义浆。诸公且勿嗔，贱子伸馀狂。骃幼有大志，早游翰墨场。八龄书草字，观者如堵墙。九龄与太玄，十二能文章。遨游坟索圃，期登颜孔堂。远攀鲍谢驾，径入曹刘乡。诗探苏李髓，赋薰班马香。衙官宾屈宋，伯仲齿卢王。斯文元李徒，我当拜其旁。呼我刘昌谷，许我参翱翔。眼高四海士，儿子空奔忙。俗物付脱略，壮节持坚刚。前年脱颖士，峨峨势方飏。欲求伸汩没，今反堕渺茫。少小婴忧患，痛切摧肝肠。零丁叹孤苦，片影吊仓皇。溺身朱墨窟，人事如冰霜。高才日陵替，壮志时悲伤。驽骀欺赤骥，鸱枭笑凤凰。妾妇妒逸才，浪觜谗舌长。纷然生谤议，锋岂不可当。不忍六尺躯，缩项俄深藏。诸公富高义，刮垢摩我光。去留从所适，爽气生西廊。
和九日閒居
作者：刘因
朝代：元
体裁：古风

深居忘晦朔，好事惟侯生。偶因菊酒至，喜闻佳节名。香醪泛寥廓，醉境还空明。青夭凛危帽，浩荡空秋声。缅怀长沙孙，生气流千龄。乾坤一东篱，南山久亦倾。回看声利徒，仅比秋花荣。抚时感遗事，可见万古情。
和咏三良
作者：刘因
朝代：元
体裁：古风

江山错如绣，死与敝屣遗。安用亲爱人，共此丘土微。秦人多尚气，宜无儿女私。乃亦如当途，区区恋衣帷。因伤秦政恶，三叹王纲亏。殉人已可诛，而况收良归。坐令百夫特，含恨与世违。祗应墓前柏，直干千年希。遥知作俑戒，为感诗人悲。重吟黄鸟章，泪下沾人衣。
和咏二疏
作者：刘因
朝代：元
体裁：古风

委质义有归，乞骸老当去。岂无恋阙心，难忘首丘趣。在礼此常典，末世成高举。汉廷多公卿，图画雨疏傅。至今秦中吟，感叹东门路。目睹霍将军，功高擅恩顾。一朝产危机，千载损英誉。仲翁幸及年，安肯婴世务。圣主赐臣金，奉养行厥素。造物佚我老，馀龄今自悟。田园付子孙，身后复无虑。神交冥漠中，乐境尚森著。
和陶潜咏贫士
作者：刘因
朝代：元

陶翁本强族，田园犹可依。我惟一亩宅，贮此明月辉。翁复隐于酒，世外冥鸿飞。我性如延年，与众不同归。孤危正自念，谁复虑寒饥。努力岁云暮，勿取贤者悲。王风与运颓，一轾不再轩。消中正有长，冬温见瓜园。人才气所钟，亦如焰后烟。寥寥洙泗心，千载谁共研？龙门有遗歌，三叹诵微言。意长日月短，持此托后贤。
和陶潜咏贫士·其一
作者：刘因
朝代：元

陶翁本强族，田园犹可依。我惟一亩宅，贮此明月辉。翁复隐于酒，世外冥鸿飞。我性如延年，与众不同归。孤危正自念，谁复虑寒饥。努力岁云暮，勿取贤者悲。
和陶潜咏贫士·其二
作者：刘因
朝代：元

王风与运颓，一轾不再轩。消中正有长，冬温见瓜园。人才气所钟，亦如焰后烟。寥寥洙泗心，千载谁共研？龙门有遗歌，三叹诵微言。意长日月短，持此托后贤。
和陶潜饮酒
作者：刘因
朝代：元

疑冰得火力，郁郁阳春姿。宁灭不肯寒，阳火如松枝。诗家有醇醪，酿此松中奇。一饮尽千山，枯株彼何为？所以东坡翁，偃蹇不可羁。士穷失常业，治生谁有道？身閒心自劳，齿壮发先老。客从东方来，温言慰枯槁。生事仰小园，分我瓜菜好。指授种艺方，如获连城宝。他年买溪田，共住青林表。吾宗几中表，访我时一至。自吾居此庵，才得同两醉。逆数百年间，相会能几次。每会不尽欢，亲情安足贵。所欢在亲情，杯水亦多味。器饮代洼尊，巢居化安宅。凡今佚乐恩，孰非圣神迹。况彼耕战徒，勤力有千百。乞我一身閒，坐看山云白。内省吾何功，停觞时自惜。
和陶潜饮酒·其一
作者：刘因
朝代：元

疑冰得火力，郁郁阳春姿。宁灭不肯寒，阳火如松枝。诗家有醇醪，酿此松中奇。一饮尽千山，枯株彼何为？所以东坡翁，偃蹇不可羁。
和陶潜饮酒·其三
作者：刘因
朝代：元

吾宗几中表，访我时一至。自吾居此庵，才得同两醉。逆数百年间，相会能几次。每会不尽欢，亲情安足贵。所欢在亲情，杯水亦多味。
和陶潜饮酒·其二
作者：刘因
朝代：元

士穷失常业，治生谁有道？身閒心自劳，齿壮发先老。客从东方来，温言慰枯槁。生事仰小园，分我瓜菜好。指授种艺方，如获连城宝。他年买溪田，共住青林表。
和陶潜饮酒·其四
作者：刘因
朝代：元

器饮代洼尊，巢居化安宅。凡今佚乐恩，孰非圣神迹。况彼耕战徒，勤力有千百。乞我一身閒，坐看山云白。内省吾何功，停觞时自惜。
咏曾点
作者：刘因
朝代：元

独向舞雩风下来，心斋门外欲生苔。归时过著颜家巷，说与城南花正开。
哀郭劝农
作者：刘因
朝代：元
体裁：五言律诗

才命不相偶，如君良可嗟。半生在人下，一死更天涯。三岁同君里，前年过我家。相望巳尘迹，零落旧烟霞。
哭张之杰
作者：刘因
朝代：元

义许同生死，夺君何遽然。无人共清夜，有泪葬黄泉。苦疾求予祷，遗孤托我怜。伤心墓头字，旌孝看他年。
唐张忠孝山亭故基
作者：刘因
朝代：元

断碑藩镇记当时，杯酒谈兵少牧之。山色何曾间今昔，人才初不限华夷。水波风起心犹壮，木杪秋生鬓已知。莫更候云台上望，武阳禾黍亦离离。
喜迁莺·乙亥元日
作者：刘因
朝代：元

春风满面。是胸中春意，与春相见。不醉陶然，无人也笑，况是一年清宴。宁儿挽须学语，爨妇举杯重劝。道惟愿。贫常圆聚，老常康健。□□□□□，二十七年，世事经千变。今是昨非，春风花柳，消尽冰霜残怨。门外晓寒犹浅。门上垂帘休卷。灯花软。酒香浓趁歌声，试轻轻咽。
喜迁莺乙亥元日以上四部来刊缩印元刊小字
作者：刘因
朝代：元

春风满面。是胸中春意，与春相见。不醉陶然，无人也笑，况是一年清宴。宁儿挽须学语，爨妇举杯重劝。道惟愿。贫常圆聚，老常康健。□□□□□，二十七年，世事经千变。今是昨非，春风花柳，消尽冰霜残怨。门外晓寒犹浅。门上垂帘休卷。灯花软。酒香浓趁歌声，试轻轻咽。庵词、四印齐本樵庵词、疆村本樵庵乐府校补
喜雨
作者：刘因
朝代：元
体裁：古风

壬申秋大水，一雨乃孤注。九年锱寸积，曾未办朝露。陂塘此何日，还我沧洲趣。夜来云初作，期待一如故。既闻渐成阵，尚谓行且住。甫寸惊已狂，及犁叹无数！平明报三尺，感激泪将雨。玄功亦雄哉，回旋易指顾。呼酒欲鲸吞，哦诗有神助。区区喜与忧，岂为一饱虑。
喜雨
作者：刘因
朝代：元

壬申秋大水，一雨乃孤注。九年锱寸积，曾未办朝露。陂塘此何日？还我沧洲趣。夜来云初作，期待一如故。既闻渐成阵，尚谓行且住。甫寸惊已狂，及犁叹无数！平明报三尺，感激泪将雨。玄功亦雄哉，回旋易指顾。呼酒欲鲸吞，哦诗有神助。区区喜与忧，岂为一饱虑。
四皓二首
作者：刘因
朝代：元

智脱暴秦网，义动英主颜。须眉不得见，犹思见南山。每当西去鸿，目极天际还。马迁歌采薇，托名夷齐閒。孰谓《紫芝曲》，能形此心閒。鄙哉山林槁，抟也或可班。安得六黄鹄，五老相追攀。一笑三千古，浩荡观人寰。留侯在汉庭，四老在南山。不知高祖意，但欲太子安。一读《鸿鹄歌》，令人心胆寒。高飞横四海，牝鸡生羽翰。孺子诚可教，从容济时艰。平生无遗策，此举良可叹。出处今误我，惜哉不早还。何必赤松子，商洛非人间。
四皓二首·其一
作者：刘因
朝代：元

智脱暴秦网，义动英主颜。须眉不得见，犹思见南山。每当西去鸿，目极天际还。马迁歌采薇，托名夷齐閒。孰谓《紫芝曲》，能形此心閒。鄙哉山林槁，抟也或可班。安得六黄鹄，五老相追攀。一笑三千古，浩荡观人寰。
四皓二首·其二
作者：刘因
朝代：元

留侯在汉庭，四老在南山。不知高祖意，但欲太子安。一读《鸿鹄歌》，令人心胆寒。高飞横四海，牝鸡生羽翰。孺子诚可教，从容济时艰。平生无遗策，此举良可叹。出处今误我，惜哉不早还。何必赤松子，商洛非人间。
城南
作者：刘因
朝代：元

山人懒到骨，一出动经秋。欲赴城南约，如营海外游。岸容收潦尽，村色带烟留。禾黍岁将晚，农家犹未休。
城楼待雨
作者：刘因
朝代：元

雨入江楼势欲吞，雷轰何止语难闻。未忧彼岸将为壑，只恐吾山尽化云。风伯为谁能却敌，物华依旧叹如焚。百年人事今如此，猛拍阑干怨夕曛。
塞翁行
作者：刘因
朝代：元

塞翁少小垄上锄，塞翁老来能捕鱼。宋家昔日塞翁行，屯田校尉功不如。西山瀛海接千里，长城又见开长渠。要将一水限南北，笑杀当年刘六符。天教陂泽养雁鹜，留与金人赋《子虚》。我来乡国览风土，髣髴挝鼓笛呜呜。胸中云梦忽已失，酒酣怀古皆平芜。昔年阻水群盗居，塞翁子孙杀欲无。至今遗老向人泣，前宋监边无远图。
夏日即事
作者：刘因
朝代：元

迂疏争笑近清狂，多病筋骸可预防。久乏园蔬因种药，不留窗纸为抄方。閒从鸟雀分晴昼，静与蛩螀共晚凉。莫道幽人好标置，北窗自古有羲皇。
夏日饮山亭
作者：刘因
朝代：元

借住郊园旧有缘，绿阴清昼静中便。空钩意钓鱼亦乐，高枕卧游山自前。露引松香来酒盏，雨催花气润吟笺。人来每问农桑事，考證床头种树篇。
夏日饮山亭
作者：刘因
朝代：元

借住郊园旧有缘，绿阴清昼静中便。空钩意钓鱼亦乐，高枕卧游山自前。露引松香来酒盏，雨催花气润吟笺。人来每问农桑事，考证床头《种树篇》。
外家西园李花
作者：刘因
朝代：元

无边晴雪映柴扉，梦里繁华又一非。人与山丘属零落，天教草树记芳菲。每因寒节来相访，重为馀香不忍归。里社他年有成约，结庵终拟号春晖。
夜坐有怀寄故人
作者：刘因
朝代：元

几叶疏桐万斛秋，四山清露一窗幽。高情千古谢安石，壮志平生马少游。有错真成六州铁，欲还空说大刀头。悠悠且付天公在，未必苍生待尔忧。
夜雨
作者：刘因
朝代：元

梦觉呼童问几更，未应先作不平鸣。山深六月有秋意，夜静满城惟雨声。四海虚名此身愧，百年浮世寸心惊。谁教檐溜如愁思，欲断还连直到明。
天风台
作者：刘因
朝代：元
体裁：七言绝句

昔年曾到葛洪游，回首西风二十秋。今日唐川再经过，野心又被白云留。
太常引·临流相唤百东坡
作者：刘因
朝代：元
体裁：词

临流相唤百东坡。君试舞，我当歌。不乐欲如何。看白发、今年渐多。青天白日，斜风细雨，尽付一渔蓑。天地作行窝。把万物、都名太和。
太常引·冥鸿有意避云罗
作者：刘因
朝代：元
体裁：词

冥鸿有意避云罗。问何处，是行窝。今古一渔蓑。收揽了、闲人最多。求田问舍，君休笑我，两鬓已成皤。髀肉尽消磨。浑换得、功名几何。
太常引·男儿勋业古来难
作者：刘因
朝代：元
体裁：词

男儿勋业古来难。叹人世，几千般。一梦觉邯郸。好看得、浮生等闲。红尘尽处，白云堆里，高卧对青山。风味似陈抟。休错比、当年谢安。
奇村道中
作者：刘因
朝代：元

此日西塘路，乘闲作胜游。深深柳成巷，脉脉稻分沟。白石长含雨，黄花不受秋。移居新有意，试就野人谋。
孙尚书家山水卷
作者：刘因
朝代：元

扁舟老树傍苍崖，好似今秋雪岭回。试问黄尘山下渡，几人曾为看山来？
孤云
作者：刘因
朝代：元

孤云生几时，冉冉何所适？岂无昆华高，路远嗟独力。徘徊天中央，明月为颜色。下有幽栖士，岁宴倚青壁。朝饮涧下泉，暮拂松间石。相对澹忘情，倒影寒潭碧。
宋徽宗赐周准人马图
作者：刘因
朝代：元

笔底金鞍有萧爽，谁云不博降王长。汴梁门外若云屯，画本相看应自赏。十载青衣梦故都，经营惨淡欲何如。只除金粟呼风鸟，曾见昭陵铁马趋。
宋理宗书宫扇
作者：刘因
朝代：元

天津月明啼杜鹃，梁园春色凝寒烟。伤心莫说靖康前，吴山又到繁华年。繁华几时春已换，千秋万古合欢扇。铜雀香销见墨痕，秋去秋来几思怨。一声白雁更西风，冠盖散为烟雾空。百钱袜锦天留在，祸胎要鉴骊山宫。当时梦里金银阙，百子楼前无六月。琼枝秀发后庭春，珠帘晴卷天门雪。棹歌一曲白云秋，不觉金人泪暗流。乾坤几度青城月，扇影无情也解愁。五云回首燕山北，燕山雪花大如席。雪花漫漫冰峨峨，大风起兮奈尔何！
宋理宗南楼风月横披
作者：刘因
朝代：元

物理兴衰不可常，每从气韵见文章。谁知万古中天月，只办南楼一夜凉！
宋理宗南楼风月横披二首
作者：刘因
朝代：元

试听阴山《敕勒歌》，朔风悲壮动山河。南楼烟月无多景，缓步微吟奈尔何。物理兴衰不可常，每从气韵见文章。谁知万古中天月，只办南楼一夜凉。
宋理宗南楼风月横披二首·其一
作者：刘因
朝代：元

试听阴山《敕勒歌》，朔风悲壮动山河。南楼烟月无多景，缓步微吟奈尔何。
宋理宗南楼风月横披二首·其二
作者：刘因
朝代：元

物理兴衰不可常，每从气韵见文章。谁知万古中天月，只办南楼一夜凉。
宋理宗南楼风月横披（二首选—）
作者：刘因
朝代：元

物理兴衰不可常，每从气韵见文章；谁知万古中天月，只办南楼一夜凉！
宋高宗题李唐秋江图
作者：刘因
朝代：元

秋江吞天云拍水，涛借西风挟不起。断云分雨入江村，回首龙沙几千里。澹庵老笔摇江声，髣髴阿唐惨淡情。千秋万古青山恨，不见归舟一叶横。
宿华阳台
作者：刘因
朝代：元

石径盘盘拥乱霞，云间鸡犬是谁家？空山月出人境失，高树露凉秋气加。蜀道青天休种杞，武陵流水漫寻花。太行东北三千里，尽借晴岚染鬓华。
宿洪崖观
作者：刘因
朝代：元

云山不受壮心降，无限西风撼客窗。应是夜深知月出，却收风雨入清江。
寄子东太守
作者：刘因
朝代：元
体裁：五言律诗

一夕西山客，频年往事非。黄尘惊我老，青眼似君稀。别浦秋容静，离亭草色微。殷勤重寄谢，后会不应违。
寄彦通
作者：刘因
朝代：元

青刍白饭思悠然，灯火山亭暮雨前。不意相思浑百里，直教一别动经年。久甘分席樵夫下，敢望过门长者先。自是烟霞爱招客，可无佳句助清妍。
寄杨晋州二首
作者：刘因
朝代：元

曾是吾乡旧幕官，秋风碧水记红莲。而今却忆当时事，回首惊看二十年。南州选举数三杨，中统衣冠半在亡。明日朝廷访耆旧，不应白首尚为郎。
寄杨晋州二首·其一
作者：刘因
朝代：元

曾是吾乡旧幕官，秋风碧水记红莲。而今却忆当时事，回首惊看二十年。
寄杨晋州二首·其二
作者：刘因
朝代：元

南州选举数三杨，中统衣冠半在亡。明日朝廷访耆旧，不应白首尚为郎。
寒夜
作者：刘因
朝代：元

肝胆了无寐，襟怀谁与同。更长头可白，烛暗火逾红。砚滴冰生瘿，星流气吐虹。林鸦先我起，鸣噪竟何功。
寒食道中
作者：刘因
朝代：元

簪花楚楚归宁女，荷锸纷纷上冢人。万古人心生意在，又随桃李一番新。
对菊
作者：刘因
朝代：元

迂疏不办一身谋，鬓发空添四海忧。画本流民今复见，诗家逃屋为谁留？黄茅安得千间厦，白布空歌万里裘。政有南风曲中意，可能独醉菊花秋？
山中忆故人
作者：刘因
朝代：元

故人南郡去，消息久无闻。瑶草正堪种，白云谁共分？屋梁惊落月，鹏翼赋垂云。岁暮一尊酒，高歌如见君。
山中月夕
作者：刘因
朝代：元

满怀幽思自萧萧，况对空山夜正遥。四壁晴秋霜著色，一天明水月生潮。歌传岩谷声豪宕，酒泛星河影动摇。醉里似闻猿鹤语，百年人境有今朝。
山家
作者：刘因
朝代：元

马蹄踏水乱明霞，醉袖迎风受落花。怪见溪童出门望，雀声先我到山家。
山家
作者：刘因
朝代：元

马蹄踏水乱明霞，醉袖迎风受落花。怪见溪童出门望，鹊声先我到山家。
山寺早起
作者：刘因
朝代：元

松窗一夜远潮生，断送幽人睡失明。梦觉不知春已去，半帘红雨落无声。
山石
作者：刘因
朝代：元

山石那容玉独坚，人生磨灭殆天怜。画蛇最戒足无用，书马常忧尾不全。谁见虎须真可捋，自惭鸡肋岂胜拳。误人莫向娄师德，不领春生未唾前。
山行
作者：刘因
朝代：元
体裁：七言绝句

西崦人家竹映溪，山深雨暗到来迟。行穷谷口水才见，流尽岩花春不知。
山行见马耳峰
作者：刘因
朝代：元
体裁：古风

近山豪士少羁检，酒浇不下胸崔嵬。远山静女亦閒雅，尚恨少有伤春怀。乱山米聚争拱揖，武卒侍婢皆凡材。天知老眼不受尘，路转忽睹双峰开。双峰何年耸双耳，叱之不动烦风雷。今朝向我效神骏，翠色欲逐神鞭来。浮世浮名酒一杯，我欲驾此观蓬莱。只愁日暮三山上，黄尘回首令人哀。
山行见马耳峰
作者：刘因
朝代：元

近山豪士少羁检，酒浇不下胸崔嵬。远山静女亦閒雅，尚恨少有伤春怀。乱山米聚争拱揖，武卒侍婢皆凡材。天知老眼不受尘，路转忽睹双峰开。双峰何年耸双耳？叱之不动烦风雷。今朝向我效神骏，翠色欲逐神鞭来。浮世浮名酒一杯，我欲驾此观蓬莱。只愁日暮三山上，黄尘回首令人哀。
巫山图
作者：刘因
朝代：元
体裁：古风

朔风卷地声如雷，西南想见巫山摧。江南图籍二百年，一炬尽作江陵灰。不知此图何所得，眼中十二犹崔嵬。猿声髣髴馀山哀，行云欲行行复回。神宫缥缈望不极，乘风御气无九垓。区区云梦蹄涔尔，岂知更有阳云台。
巫山图
作者：刘因
朝代：元

朔风卷地声如雷，西南想见巫山摧。江南图籍二百年，一炬尽作江陵灰。不知此图何所得？眼中十二犹崔嵬。猿声髣髴馀山哀，行云欲行行复回。神宫缥缈望不极，乘风御气无九垓。区区云梦蹄涔尔，岂知更有阳云台。
平昔
作者：刘因
朝代：元

平昔襟期镜屡看，而今涉世愿高年。自怜不唾青城地，共笑仍忧杞国天。履影无伤犹不忍，吹齑虽误亦当然。人间万事思空遍，依旧西窗理断编。
幼安濯足图
作者：刘因
朝代：元

汉家无复云台功，平生不识大耳公。眼中天意镜中语，此身只有扁舟东。关东诸公亦英雄，百年能辨山阳封。归来老柏号秋风，世事悠悠七十翁。乾坤故物两足在，霜海浮云空复空。无刀可断华太尉，有死不为丕太中。丹青白帽凛冰雪，高山目送冥飞鸿。为问苏家好兄弟，万古北海谁真龙。
幽禽
作者：刘因
朝代：元

幽禽初出谷，其声何熙熙。但知春可鸣，浑忘蛰冻时。天生复天杀，恩怨敢自私。寥寥古人心，世远今谁知。
庚辰元日
作者：刘因
朝代：元

曾记西湖酒一卮，乾坤和气入新词。六年未尽冰霜怨，又到春风满面时。
废园
作者：刘因
朝代：元

路傍双石立崔嵬，曾见游人几往来。想得当年全盛日，好山横处尽楼台。
张燕公读书堂
作者：刘因
朝代：元

阴壁下寒泉，阳崖隐深洞。想像张幽州，当年此弦诵。遐情纳方寸，灏露惊宵梦。既有真积功，岂无致时用。不然起绝学，犹当垂后统。济济唐开元，儒臣相伯仲。文虽数燕许，名不并姚宋。遂令百世下，烟霞抱馀痛。寻幽纵步贪，怀古清歌送。缅思白鹿翁，眼中见连栋。兹山有道气，会遇或天纵。聊以永今朝，白云不可种。
归去来图
作者：刘因
朝代：元

渊明豪气昔未除，翱翔八表凌天衢。归来荒径手自锄，草中恐生刘寄奴。中年欲与夷皓俱，晚节乐地归唐虞。平生磊磊一物无，停云怀人早所图，有酒今与庞通沽。眼中之人不可呼，哀歌抚卷声呜呜！
忆郝伯常
作者：刘因
朝代：元

一檄期分两国忧，长缨不到越王头。玉虹醉吸金陵月，玄鹤孤游赤壁秋。漠北苏卿重回首，天南王粲几登楼。飞书寄与平南将，早放楼船下益州。
念奴娇忆仲良
作者：刘因
朝代：元
体裁：词

中原形势，壮东南、梦里谯城秋色。万水千山收拾就，一片空梁落月。烟雨松楸，风尘泪眼，滴尽青青血。平生不信，人间更有离别。旧约把臂燕南，乘槎天上，曾对河山说。前日后期今日近，怅望转添愁绝。双阙红云，三江白浪，应负肝肠铁。旧游新恨，一时都付长铗。
念奴娇饮山亭月夕
作者：刘因
朝代：元
体裁：词

广寒宫殿，想幽深、不觉升沉圆缺。天上人间心共远，如在琼楼玉阙。厚地微茫，高天凉冷，此际红尘歇。翠阴高枕，并教毛骨清澈。为问此世，从来几人吟望，转首俱湮没。虮虱区区尤可笑，几许肝肠如铁。八表神游，一槎高泛，逸兴方超绝。嫦娥留待，桂花且莫开彻。
恒山楼
作者：刘因
朝代：元

万岭尊恒岳，遗台枕后潭。仰高惭对坐，哭险负奇探。影落沧溟北，云开斗柄南。山灵怜野客，今夕费烟岚。
感秋
作者：刘因
朝代：元

湘弦悠悠阻清音，驾车欲往洛水深。白榆一叶惊河汉，万里碧霄中夜心。玉鸾翩翩纷翠羽，髣髴机丝隔烟雾。琼枝难得芳华年，惟恐流光两迟暮。河傍有星名牵牛，此星既出令人愁。明朝再见明河影，已隔人间万古秋。
戏题李渤联德高蹈图四首
作者：刘因
朝代：元

扊扅炊罢补麻衣，习取禁寒抗老饥。幸自伯鸾无识者，对人不必案齐眉。求人谀鬼果何为，翻忆谋亲入仕时。寄谢韩公莫相挽，山妻元不解啼饥。伦理天生有自然，莫言家累损清閒。何人会我图中意，说似阳城与鲁山。诸生课罢弄烟霞，纺绩乘閒为煮茶。白鹿高风有谁继？草堂贫女晦庵家。
戏题李渤联德高蹈图四首·其一
作者：刘因
朝代：元

扊扅炊罢补麻衣，习取禁寒抗老饥。幸自伯鸾无识者，对人不必案齐眉。
戏题李渤联德高蹈图四首·其三
作者：刘因
朝代：元

伦理天生有自然，莫言家累损清閒。何人会我图中意，说似阳城与鲁山。
戏题李渤联德高蹈图四首·其二
作者：刘因
朝代：元

求人谀鬼果何为，翻忆谋亲入仕时。寄谢韩公莫相挽，山妻元不解啼饥。
戏题李渤联德高蹈图四首·其四
作者：刘因
朝代：元

诸生课罢弄烟霞，纺绩乘閒为煮茶。白鹿高风有谁继？草堂贫女晦庵家。
抱阳南轩
作者：刘因
朝代：元

下瞰县崖老木稠，轻风毛发散凉秋。苍苔白石梦初觉，霁月疏云山欲流。
挂书牛角图
作者：刘因
朝代：元

长安江都搏手空，台司光禄谁雌雄？大事既去乃尔耳，渠头不斫将安容？喑呜千年楚重瞳，将军视之犹楚公。挂书牛角亦偶尔，史臣比拟良未同。青青泽中蒲，秀色自凌空。可怜徐包徒，学术皆凡庸。君不见群儿驱羊竟何功，晋阳桃李亦秋风。缑山图画有如此，何如长作多牛翁。
探春
作者：刘因
朝代：元

道边残雪护颓墙，墙外柔丝露浅黄。春色虽微已堪惜，轻寒休近柳梢傍。
故园寒食
作者：刘因
朝代：元

一抔新土寄馀哀，故老相邀信步来。行到水西村尽处，桃花无数未全开。
新居
作者：刘因
朝代：元

雪拥闲门尽未除，小斋人道似禅居。年来日历无多事，只有求方与借书。
新晴
作者：刘因
朝代：元

小雨新晴草色苏，家园生理未全疏。埋盆欲学鱼千里，试地先栽芋一区。时与老农谈稼穑，不因閒客罢琴书。乾坤妙处无人会，卧看墙阴雀哺雏。
早发濡上
作者：刘因
朝代：元

寒出防优逸，诗情非浩然。烟浓山失色，云重雪连天。坏户仙游上，冰髯老境前。别家忘再宿，桑海问何年？
早发高黑口号
作者：刘因
朝代：元

苍月瘦，黑风酸，枯梢老窍号空山。东方未动天发黑，迷途客子回征鞍。冰髯压唇帽檐侧，耳轮霜醉鼻尖寒。中原年少燕南道，功名未了黄尘老。黄尘老，马上神州依旧好。
早秋
作者：刘因
朝代：元

昨朝一叶见秋生，今日千岩万壑清。欲借西风苏病骨，暂来石上听松声。
早起
作者：刘因
朝代：元

饥鼠号多似诉愁，破囊空惯已无羞。閒来点检幽居事，鶗鴂声中又一秋。
明妃曲
作者：刘因
朝代：元
体裁：古风

初闻丹青写明眸，明妃私喜六宫羞。再闻北使选绝色，六宫无虑明妃愁。妾身只有愁可必，万里今从汉宫出。悔不别君未识时，免使君心怜玉质。君心有忧在远方，但恨妾身是女郎。飞鸿不解琵琶语，祇带离愁归故乡。故乡休嗟妾薄命，此身虽死君恩重。来时无数后宫花，明日飘零成底用。宫花无用妾如何，传去哀弦幽思多。君王要听新声谱，为谱高皇猛士歌。
明妃曲
作者：刘因
朝代：元

初闻丹青写明眸，明妃私喜六宫羞。再闻北使选绝色，六宫无虑明妃愁。妾身只有愁可必，万里今从汉宫出。悔不别君未识时，免使君心怜玉质。君心有忧在远方，但恨妾身是女郎。飞鸿不解琵琶语，祇带离愁归故乡。故乡休嗟妾薄命，此身虽死君恩重。来时无数后宫花，明日飘零成底用。宫花无用妾如何？传去哀弦幽思多。君王要听新声谱，为谱高皇猛士歌。
明河秋夕图
作者：刘因
朝代：元

明河澹澹纵复横，行云悠悠度疏星。凤媒不来乌夜惊，琼枝玉佩迟所托，画中隐隐闻机声。秋来秋去今犹古，此恨不随天宇青。昆崙西头风浪平，办我一舟莲叶轻。浩歌中流击明月，九原唤起严君平，人间此水何时清？
明远堂赏莲醉赋
作者：刘因
朝代：元
体裁：古风

画堂香远凝清秋，宛如坐我南湖舟。主人爱客情亦重，谓我无语花应羞。荷香绕笔诗自健，满纸巳觉清江流。平生老气回万牛，为君倾倒元龙楼。举杯唤起谢安石，我醉不省苍生忧。
易台
作者：刘因
朝代：元

望中孤鸟入消沉，云带离愁结暮阴。万国山河有燕赵，百年风气尚辽金。物华暗与秋容老，杯酒不随人意深。无限霜松动严壑，天教摇落助清吟。
易水怀古
作者：刘因
朝代：元
体裁：古风

蓟门来悲风，易水生寒波。云物何改色，游子唱离歌。燕歌在何处，盘郁西山阿。武阳燕下都，岁晚独经过。青丘遥相连，风雨堕峨峨。七十齐郡邑，百二秦山河。学术有管乐，道义无丘轲。蚩蚩鱼肉民，谁与休干戈。往事已如此，后来复如何。割地更石郎，曲中哀思多。
春尽
作者：刘因
朝代：元

草阁垂帘昼掩扉，客来知我出门稀。鸟鸣淡与人相对，花落方知春已归。
春日
作者：刘因
朝代：元

游丝困无力，欲起重悠飏。芳草落花满，相思春昼长。
春景
作者：刘因
朝代：元

病馀身世淡无情，但觉春来暖渐生。送客出门花已谢，问知昨日是清明。
春游
作者：刘因
朝代：元

巧稳林亭无四邻，背山向水得天真。风光正及二三月，童子同来六七人。十日得閒须小醉，一年最好是深春。鸟声似向花枝说，曾见无怀有此民。
春露亭书
作者：刘因
朝代：元

老树含春容，寒泉动幽响。念彼山中人，风露恣清赏。
晓出西塘
作者：刘因
朝代：元

塘水随人缓步行，哀湍激石故轻清。太行秾秀霜洗净，全赵规模天凿成。偶为登临发悲咏，忽从毛发散秋声。殷勤莫尽樽中酒，留到青山佳处倾。
晚上易台
作者：刘因
朝代：元

遗台连废垒，落日展遥岑。海岳天东北，燕辽世古今。每当多感慨，直欲罢登临。莫更留尘迹，千年不易禁。
晨起书事
作者：刘因
朝代：元

苍星彗明河，三月丽朱方。两月忽散落，一月留中央。下有五星连，西近东少张。仰面东北隅，流星坠綵芒。谁令月有瘿，飘摇及吾窗。须臾日东生，有星环四旁。一星当日中，伫视摇晶光。自北忽西旋，老阳已榆桑。西北云一丝，翠晕扬清芳。嫩云生碧藓，得句声琅琅。俄见云有鱼，其大丈许长。火绳纷绕之，昂然欲飞扬。呼友与共观，此境已茫茫。灵枢梦为病，周官梦为祥。寤言札诸闼，庸俟知者详。
月下独酌
作者：刘因
朝代：元

佳月静可饮，一天明水寒。馀光泛不极，徘徊尊俎间。但觉凉露下，不知清夜阑。醉眠吾有兴，君当下西山。
有大如天地
作者：刘因
朝代：元
体裁：古风

有大如天地，日夜长乾乾。有小如蝼蚁，营营谁使然。我亦形迹中，岂得独安闲。万物相为用，错综盈两间。如身百骸具，少一为不完。有形无虚生，岂予独赘偏。森然气分内，既有不可镌。蝮蛇谁宥之，生生亦能延。安有人道尊，堙灭独不传。乾乾以为师，馀者一听天。
望尧山
作者：刘因
朝代：元
体裁：五言律诗

神化大无外，名山能几峰。威颜浑咫尺，天日尚雍容。蒲坂堪饥死，重华有旧踪。三谟读未忘，欲此卜巢松。
望易京
作者：刘因
朝代：元

乱山西下郁岧峣，还我燕南避世谣。天作高秋何索莫，云生故垒自飘萧。谁教神器归群盗，只见今人泣本朝。莫怪风雷有馀怒，田畴英烈未全消。
朝中措·贺廉侯举儿子
作者：刘因
朝代：元

金张家世费貂蝉。七叶待中冠。若就诗家攀例，生儿合唤添官。凭谁寄语廉泉，父老斗酒相欢。今岁孙枝新长，甘棠消息平安。
朝中措贺廉侯举儿子
作者：刘因
朝代：元

金张家世费貂蝉。七叶待中冠。若就诗家攀例，生儿合唤添官。凭谁寄语，廉泉父老，斗酒相欢。今岁孙枝新长，甘棠消息平安。
木兰花
作者：刘因
朝代：元

锦云十里川妃供。一棹晚凉风款送。只愁无处着清香，满载月明船已重。冰壶水鉴元空洞。天意似嫌红翠拥。并教风露入吟尊，不惜秋光浑减动。
木兰花
作者：刘因
朝代：元
体裁：词

锦云十里川妃供。一棹晚凉风款送。只愁无处著清香，满载月明船已重。冰壶水鉴元空洞。天意似嫌红翠拥。并教风露入吟尊，不惜秋光浑减动。
木兰花·未开常探花开未
作者：刘因
朝代：元
体裁：词

未开常探花开未。又恐开时风雨至。花开风雨不相妨，说甚不来花下醉。百年枉作千年计。今日不知明日事。春风欲劝座中人，一片落红当眼坠。
木兰花·西山不似庞公傲
作者：刘因
朝代：元
体裁：词

西山不似庞公傲。城府有楼山便到。欲将华发染晴岚，千里青青浓可扫。人言华发因愁早。劝我消愁惟酒好。夜来一饮尽千钟，今日醒来依旧老。
木兰花·锦云十里川妃供
作者：刘因
朝代：元

锦云十里川妃供。一棹晚凉风款送。只愁无处着清香，满载月明船已重。冰壶水鉴元空洞。天意似嫌红翠拥。并教风露入吟尊，不惜秋光浑减
杂著集陶句二首
作者：刘因
朝代：元

人生岂不劳，终古谓之然。孰是都不营，早起暮归眠。过足非所钦，躬耕非所叹！但使愿无违，甘以辞华轩。正尔不可得，在己何怨天。自古有黔娄，被服常不完。荣叟老带索，饥寒况当年。何以称我情，赖古多此贤。善恶苟不应，鬼神昧茫然。是非苟相形，行止千万端。世路廓悠悠，聊且凭化迁。居常待其尽，任真无所先。诗书塞座外，弱子戏我前。亲戚共一处，馀粮宿中田。促席延故老，斗酒散襟颜。聊以永今朝，百世谁当传？
杂著集陶句二首·其一
作者：刘因
朝代：元

人生岂不劳，终古谓之然。孰是都不营，早起暮归眠。过足非所钦，躬耕非所叹！但使愿无违，甘以辞华轩。正尔不可得，在己何怨天。自古有黔娄，被服常不完。荣叟老带索，饥寒况当年。何以称我情，赖古多此贤。
杂著集陶句二首·其二
作者：刘因
朝代：元

善恶苟不应，鬼神昧茫然。是非苟相形，行止千万端。世路廓悠悠，聊且凭化迁。居常待其尽，任真无所先。诗书塞座外，弱子戏我前。亲戚共一处，馀粮宿中田。促席延故老，斗酒散襟颜。聊以永今朝，百世谁当传？
杂诗二首
作者：刘因
朝代：元

何事招提好，山深马可驱。松巢低映帽，竹溜细通厨。霜栗千封户，云屏四画图。冠巾如我用，白鹿起规模。水绕千山合，云藏数亩荒。初寻香有阵，渐入翠成行。豚阱依危石，牛蹊带小塘。团茅奄如画，可惜是逃亡。
杂诗二首
作者：刘因
朝代：元

闻昔飞狐口，奇兵入捣虚。人才九州外，天道百年馀。草木皆成骑，衣冠尽化鱼。遗民心胆破，讳说战争初。关岭通山后，风谣采路傍。地寒人好寿，草浅畜宜羊。用水如奴婢，从川贮米粮。西风如有约，乘兴即吾乡。
杂诗二首·其一
作者：刘因
朝代：元

何事招提好，山深马可驱。松巢低映帽，竹溜细通厨。霜栗千封户，云屏四画图。冠巾如我用，白鹿起规模。
杂诗二首·其一
作者：刘因
朝代：元

闻昔飞狐口，奇兵入捣虚。人才九州外，天道百年馀。草木皆成骑，衣冠尽化鱼。遗民心胆破，讳说战争初。
杂诗二首·其二
作者：刘因
朝代：元

关岭通山后，风谣采路傍。地寒人好寿，草浅畜宜羊。用水如奴婢，从川贮米粮。西风如有约，乘兴即吾乡。
杂诗二首·其二
作者：刘因
朝代：元

水绕千山合，云藏数亩荒。初寻香有阵，渐入翠成行。豚阱依危石，牛蹊带小塘。团茅奄如画，可惜是逃亡。
村居杂诗四首
作者：刘因
朝代：元

邻翁走相报，隔窗呼我起。数日不见山，今朝翠如洗。黄昏雨气浓，喜色满南亩。谁知一夜风，吹放门前柳。独立偶怀古，临风还自伤。一声樵唱起，回首暮山苍。削树题诗句，画沙知酒筹。他年成故事，萧散更风流。
村居杂诗四首·其一
作者：刘因
朝代：元

邻翁走相报，隔窗呼我起。数日不见山，今朝翠如洗。
村居杂诗四首·其三
作者：刘因
朝代：元

独立偶怀古，临风还自伤。一声樵唱起，回首暮山苍。
村居杂诗四首·其二
作者：刘因
朝代：元

黄昏雨气浓，喜色满南亩。谁知一夜风，吹放门前柳。
村居杂诗四首·其四
作者：刘因
朝代：元

削树题诗句，画沙知酒筹。他年成故事，萧散更风流。
桃
作者：刘因
朝代：元

希夷尊俎永相望，混沌凿开见此觞。金橘有天容逸老，青田无地避馀香。云中招隐留仙掌，物外寻真得醉乡。试向峨眉问啼鸟，人间红雨几斜阳。
桃源行
作者：刘因
朝代：元

六王扫地阿房起，桃源与秦分一水。小国寡民君所怜，赋役多惭负天子。天家正朔不得知，手种桃枝辨四时。遗风百世尚不泯，俗无君长人熙熙。渔舟载入人间世，却悔桃花露踪迹。曾闻父老说秦强，不信而今解亡国。画图曾识武陵溪，飞鸿灭没天之西。但恨于今又千载，不闻再有渔人迷。
梦先垄
作者：刘因
朝代：元

望望东阡见松桂，孤云为我且踟蹰。十年一梦等閒过，四海此身何虑无。千丈春晖空寸草，万山明月只啼乌。旧家三径今谁主？羡杀河汾有弊庐。
梦镇州潭园
作者：刘因
朝代：元
体裁：七言律诗

昨夜分明是镇州，溪潭先子旧曾游。魂来千里太行碧，梦觉满庭烟水秋。古澹园林无限意，登临今昔几人愁。当年猿鹤应无恙，争信书郎谩白头。
橙
作者：刘因
朝代：元
体裁：诗

潇湘千树暮林平，风露诗肠快一倾。蜜恋金丝仍可意，香分绿蚁最关情。洞庭春色元无恙，南国幽姿谩浊清。惟办酒船千万斛，棹歌和月卷江声。
次韵叩泮宫
作者：刘因
朝代：元

误我儒冠一不成，剑华摇落动江城。心飞北阙知天远，梦入南荒觉地倾。磊落中原千古鹿，淋漓沧海一杯鲸。太平自有诸公在，谁向南阳问孔明。
次韵答河閒赵君玉见寄
作者：刘因
朝代：元

出门纷扰互相寻，常使幽人懒病深。前月借书来水北，去年采药到城阴。黄精已倩徐生斸，苍朮新教石老寻。只有烟霞肯赊借，无人曾送买山金。
欢饮
作者：刘因
朝代：元

同类天地中，相亲理所宜。前后亿万年，而我生此时。前予既不及，后孰能待之。同时四海内，遍识将无期。所识既无几，赏心又当谁？政有赏心人，会遇亦复希。当其会遇时，岂无事相违。今朝好风色，不饮君何辞。
武当野老歌
作者：刘因
朝代：元

南阳武当天下稀，峰峦巧避山自迷。青天飞鸟不可度，但见万壑空烟霏。山不知人从太古，白云飞来天作主。旌旗明灭汉阳津，几阅东西互夷虏。老人住此今百年，自言三世绝人烟。往事不闻宣政后，初心欲返羲皇前。脯鹿为粮豹为席，竹树苍苍岁寒国。天分地拆保无忧，怪见北风山鬼泣。一声白雁已成擒，回望丹梯泪满襟。传语桃源休避世，武陵不似武当深。
水调歌头
作者：刘因
朝代：元
体裁：词

一诺与金重，一笑比河清。风花不遇真赏，终古未全平。前日青春归去，今日尊前笑语，春意满西城。花鸟喜相对，宾主眼俱明。平生事，千古意，两忘情。醉眠君且去我，扶我者、有门生。窗下烟江白鸟，空外浮云苍狗，未肯便寒盟。从此洛阳社，莫厌小车行。
水调歌头同诸公饮王丈利夫饮山亭，索赋长
作者：刘因
朝代：元

一诺与金重，一笑对河清。风花不遇真赏，终古未全平。前日青春归去，今日尊前笑语，春意满西城。花鸟喜相对，宾主眼俱明。平生事，千古意，两忘情。我醉眠卿且去，扶我有门生。窗下烟江白鸟，窗外浮云苍狗，未肯便寒盟。从此洛阳社，休厌小车行。
泛舟西溪
作者：刘因
朝代：元

万山倒沧浪，一叶凌嵯峨。嵯峨为飞舞，翠影如婆娑。轻阴散雨足，净绿生圆波。人间碧海幻，老眼青铜磨。风云几千古，办此雨一蓑。溪南有幽人，鼓棹前山阿。烟深渺无处，月色浮松萝。
浅酌
作者：刘因
朝代：元

浅酌微吟意自真，新诗改罢酒微醺。流莺暗逐春光老，独鹤潜惊夜景分。共见白驹如晚景，岂知苍狗是浮云。无边风月谁无分？只恐灵台未属君。
海南鸟
作者：刘因
朝代：元

越鸟群飞朔漠滨，气机千古见真纯。纥干风景今如此，故国园林亦暮春。精卫有情衔太华，杜鹃无血到天津。声声解堕金铜泪，未信吴儿是木人。
清平乐·围棋
作者：刘因
朝代：元

棋声清美。盘薄青松底。门外行人遥指似。好个烂柯仙子。输赢都付欣然。兴阑依旧高眠。山鸟山花相语，翁心不在棋边。
清平乐·山翁醉也
作者：刘因
朝代：元
体裁：词

山翁醉也。欲返黄茅舍。醉里忽闻留我者。说道群花未谢。脱巾就挂松龛。觉来酒兴方酣。欲借白云为笔，淋漓洒遍晴岚。
清平乐·青天仰面
作者：刘因
朝代：元
体裁：词

青天仰面。卧看浮云卷。苍狗白云千万变。都被幽人窥见。偶然梦到华胥。觉来花影扶疏。窗下鲁论谁诵，呼来共咏风雩。
清平乐·青松偃蹇
作者：刘因
朝代：元
体裁：词

青松偃蹇。不受春风管。松下幽人心自远。惊怪人间日短。微茫云海蓬莱。千年一度春来。争信门前桃李，年年花落花开。
清平乐围棋
作者：刘因
朝代：元

棋声清美。盘薄青松底。门外行人遥指似。好个烂柯仙子。输赢都付欣然。兴阑依旧高眠。山鸟山花相语。翁心不在棋边。
清平乐贺雨
作者：刘因
朝代：元
体裁：词

雨晴箫鼓。四野欢声举。平昔饮山今饮雨。来就老农歌舞。半生负郭无田。寸心万国丰年。谁识山翁乐处，野花啼鸟欣然。
清江曲
作者：刘因
朝代：元

清江芙蕖玉可怜，岸花汀草自年年。来鸿去雁不相识，晓露无声香暗泣。江楼缥缈如花人，望之见之不可亲。无限晴云锦树新，愁眉只向遥山颦。遥山一千里，长在愁眉底。镜里繁华过眼空，遥山铸向青铜中。遥山遥复遥，芙蕖霜早彫。明日愁眉为谁扫，月白江清天未晓。
渡滹沱
作者：刘因
朝代：元
体裁：五言律诗

进临滹沱岸，回望土门关。秋色巉岩上，川形拱抱间。分疆人自隘，设险地谁悭。欲问前朝渡，江鸥故意闲。
渡滹沱河
作者：刘因
朝代：元
体裁：五言律诗

遥临滹水岸，回首土门关。秋色巉岩上，川形拱抱间。分疆人自隘，设险地谁悭。欲问前朝渡，江鸥故意閒。
渡白沟
作者：刘因
朝代：元

东北天高连海屿，太行蟠蟠如怒虎。一声霜雁界河秋，感慨孤怀几千古。只知南北限长江，谁割鸿沟来此处。三关南下望风云，万里长风见高举。莱公洒落近雄才，显德千年亦英主。谋臣使臣强解事，枉著渠头污吾鼓。十年铁砚自庸奴，五载儿皇安足数。当时一失榆关路，便觉燕云非我土。更从晚唐望沙陀，自此横流穿一缕。谁知江北杜鹃来，正见江东青鸟去。渔阳挝鼓鸣地中，鹧鸪飞满梁园树。黄云白草西楼暮，木叶山头几风雨。只应漠漠黄龙府，比似愁冈更愁苦。天教遗垒说向人，冻雨顽云结凄楚。古称幽燕多义烈，呜咽泉声泻馀怒。仰天大笑东风来，云放残阳指归渡。
渡白沟
作者：刘因
朝代：元

蓟门霜落水天愁，匹马冲寒渡白沟。燕赵山河分上镇，辽金风物异中州。黄云古戍孤城晚，落日西风一雁秋。四海知名半彫落，天涯孤剑独谁投？
游云水庵
作者：刘因
朝代：元

乘春奋幽潜，观化登丘山。哀淙闻远壑，息驾思云关。垦石密松桂，结屋珍茅菅。生烟纷漠漠，激流散潺潺。山石浮寿色，涧木荣欢颜。览物有真意，抚节惊循环。悠然千载情，俨若盘石间。眷焉欲晤语，古人何当还。
游天城
作者：刘因
朝代：元

径远涧随曲，崖深山渐少。居然翠一城，四壁立如扫。天设限仙凡，云生失昏晓。平生万事懒，登临即轻矫。山灵知信息，风烟久倾倒。顾瞻困能仰，汎应习称好。端居得萧寂，远眺碍孤峭。乃知方寸间，别有万物表。未须凌绝顶，胸次青已了。
游源泉
作者：刘因
朝代：元
体裁：古风

丛祠郁苍翠，万古藏清幽。泠然石上足，不逐苍波流。长风索我御，欲举仍迟留。白云何山来，相对亦悠悠。
游源泉
作者：刘因
朝代：元

丛祠郁苍翠，万古藏清幽。泠然石上足，不逐苍波流。长风索我御，欲举仍迟留。白云何山来？相对亦悠悠。
游郎山
作者：刘因
朝代：元

昨日山东州，马耳索御凌风嘶。今日军市中，不觉已落山之西。山之面背一无异，不待风烟变化神已迷。危关度雪岭，乱石通荒蹊。林间小草不识风日自太古，我行终日仰羡木杪幽禽啼。但见雨色来，云物飒以凄。忽然长啸得石顶，痛快如御骏马蹄。万里来长风，五色开晴霓。长剑倚天立，皎洁瑩鸊鹈。平地拔起不倾侧，物外想有神物提。诗家旧品嵩少同，画图省见巫山低。谁令九华名，独与八桂齐？千态万状天不知，敢以两目穷端倪。骞腾谁避若飞隼，侧瞰何屈如怒猊。千年落穷边，烟草寒萋萋。若非郦亭书生此乡国，物色谁省曾分题。乾坤至宝会有待，岂有江山如此不著幽人栖。颇闻山中人，云间时闻犬与鸡。只疑名山别有灵境在，不许尘世穷攀跻。不是先生南游有成约，径欲共把白云犁。九疑窥衡湘，禹穴探会稽。玉井烂赏金芙蕖，日观倒捲青玻璃。风烟回首莫潇洒，南游准拟相招携。
游郎山
作者：刘因
朝代：元
体裁：古风

昨日山东州，马耳索御凌风嘶。今日军市中，不觉已落山之西。山之面背一无异，不待风烟变化神已迷。危关度雪岭，乱石通荒蹊。林间小草不识风日自太古，我行终日仰羡木杪幽禽啼。但见雨色来，云物飒以凄。忽然长啸得石顶，痛快如御骏马蹄。万里来长风，五色开晴霓。长剑倚天立，皎洁莹鸊鹈。平地拔起不倾侧，物外想有神物提。诗家旧品嵩少同，画图省见巫山低。谁令九华名，独与八桂齐？千态万状天不知，敢以两目穷端倪。骞腾谁避若飞隼，侧瞰何屈如怒猊。千年落穷边，烟草寒萋萋。若非郦亭书生此乡国，物色谁省曾分题。乾坤至宝会有待，岂有江山如此不著幽人栖。颇闻山中人，云间时闻犬与鸡。只疑名山别有灵境在，不许尘世穷攀跻。不是先生南游有成约，径欲共把白云犁。九疑窥衡湘，禹穴探会稽。玉井烂赏金芙蕖，日观倒捲青玻璃。风烟回首莫潇洒，南游准拟相招携。
游龙宫
作者：刘因
朝代：元

翠涧如生烟，石濑欲无雪。纵目失平地，仰面犹清樾。时节未当春，生意方谋泄。随时久闭藏，与物今超越。兹游岂人力，胜境殆天设。拊石看栖龙，髣髴仇池穴。闻说如桃源，自古有深绝。抠衣径欲往，不见当年辙。独立驭长风，哀歌山石裂。
溪上
作者：刘因
朝代：元

坐久苍苔如见侵，携筇随水就轻阴。松风自厌滩声小，云影旋移山色深。
溪桥步月图
作者：刘因
朝代：元

山中有幽人，独步溪桥月。莫问兴如何？披图亦清绝。
满城道中
作者：刘因
朝代：元

学馆三年梦，西山此日行。人生两屐足，世累一蓑轻。别涧水流合，断林烟补平。谁能分半壑，相与结岩耕。
漱霞岩
作者：刘因
朝代：元
体裁：古风

丹霞凌日观，馀津浩难收。苍凉苏病骨，醉晕浮岩幽。万象春意融，颓然得归休。扰扰路傍子，无劳歌远游。
独立
作者：刘因
朝代：元

恒岳精英大，直冲昴毕星。初疑元气白，横界太虚青。欲与河汉共，不随霜露零。相看一杯酒，连夜立中庭。
玉乳峰
作者：刘因
朝代：元

乱山如拥欲争先，惟许孤峰入马鞭。旧见剑光曾犯斗，谁教箭筈亦通天。只应绝顶千年石，中有齐州九点烟。安得凌风乘此去，东游沧海看桑田。
玉楼春
作者：刘因
朝代：元
体裁：词

柳梢绿小梅如印。乍暖还寒犹未定。惜花长是为花愁，殢酒却嫌添酒病。蝇头蜗角都休竞。万古豪华同一尽。东君晓夜促归期，三十六番花递信。
玉楼春·柳梢绿小梅如印
作者：刘因
朝代：元

柳梢绿小梅如印。乍暖还寒犹未定。惜花长是为花愁，？酒却嫌添酒病。蝇头蜗角都休竟。万古豪华同一尽。东君晓夜促归期，三十六番花递
玉溪精庐
作者：刘因
朝代：元

居然山四颓，危槛俯晴春。川气生不极，翠润流衣巾。林阴起薄暮，酒色生微醺。歌声忽落谷，惊归欲飞云。
玉漏迟·泛舟东溪
作者：刘因
朝代：元

故园平似掌。人生何必，武陵溪上。三尺蓑衣，遮断红尘千丈。不学东山高卧，也不似、鹿门长往。君试望。远山颦处，白云无恙。自唱。一曲渔歌，觉无复当年，缺壶悲壮。老境羲皇，换尽平生豪爽。天设四时佳兴，要留待、幽人清赏。花又放。满意一篙春浪。
玉漏迟泛舟东溪
作者：刘因
朝代：元

故园平似掌。人生何必，武陵溪上。三尺蓑衣，遮断红尘千丈。不学东山高卧，也不似、鹿门长往。君试望。远山＊处，白云无恙。自唱。一曲渔歌，觉无复当年，缺壶悲壮。老境羲皇，换尽平生豪爽。天设四时佳兴，要留待、幽人清赏。花又放。满意一篙春浪。
玉簪
作者：刘因
朝代：元

堂阴秋气集，幽花独清新。临风玉一簪，含情待何人。含情不自展，未展情更真。徘徊明月光，泛泛如相亲。因之欲有托，风鬟渺冰轮。
留题山房
作者：刘因
朝代：元

灵风缥缈竹花飞，怪石参差树影齐。壶里有天藏日月，杯中无海饮虹蜺。松生太古鹤应识，路入白云山尽低。万里黄尘一回首，微茫烟水意悽迷。
登保府市阁
作者：刘因
朝代：元

十载鸡泉隐，今朝市阁晴。民谣混诸国，里号带军营。瀛海依依见，尧山隐隐横。怀今与思古，独立若为情。
登武遂城
作者：刘因
朝代：元

神州英气郁高寒，臂断争教不再连。千古伤心有开运，几人临死问幽燕。平生卧榻今如此，百万私钱亦可怜。咫尺白沟已南北，区区铜马为谁坚？
登武阳
作者：刘因
朝代：元

朝游樊子馆，晚上武阳城。潮接沧溟近，山从碣石生。断虹云淡白，返照雨疏明。且莫悲吟发，樵歌已怆情。
登镇州阳和门
作者：刘因
朝代：元

百尺市门起，重过为暂停。毫分秋物色，米聚赵襟形。北望云开岳，东行气犯星。凭阑天宇在，人事听浮萍。
登镇州隆兴寺阁
作者：刘因
朝代：元

大行鳞甲摇晴空，层楼一夕蟠白虹。天光物色惊改观，少微今在青云中。初疑平地立梯磴，清风西北天门通。又疑三山浮海至，载我欲去扶桑东。雯华宝树忽当眼，拍肩爱此金仙翁。金仙一梦一千载，腾掷变化天无功。万象绕口恣喷吐，坐令四海皆盲聋。千池万沼尽明月，长天一碧无遗踪。我生玄感非象识，此眼此臂将安庸。海岳神光埋禹鼎，人间诡态何由穷。金天月窟尔乡国，玉毫万丈须弥峰。一杯径欲呼与语，为我返驾随西风。堂堂全赵思一豁，江山落落吾心胸。中原左界此重镇，形势彷佛馀兵冲。歌舞遗台土花碧，旗帜西山霜叶红。乾坤割裂万万古，乌鸢蝼蚁为谁雄？滹水悠悠自东注，落日渺渺明孤鸿。
登雄州城楼
作者：刘因
朝代：元

古戍寒云接渺茫，故乡游子动悲凉。江山自古有佳客，烟雨为谁留太行。野色分将愁外绿，物华呈出夜来霜。海门何处秋声急？极目沧波空夕阳。
白乐天琵琶行图
作者：刘因
朝代：元

冀马嘶寒风，逐臣念乡国。江浦闻哀弦，长吟望南北。
白沟
作者：刘因
朝代：元

宝符藏山自可攻，儿孙谁是出群雄。幽燕不照中天月，丰沛空歌海内风。赵普元无四方志，澶渊堪笑百年功。白沟移向江淮去，止罪宣和恐未公。
白沟
作者：刘因
朝代：元
体裁：诗

宝符藏山自可攻，儿孙谁是出群雄？幽燕不照中天月，丰沛空歌海内风。赵普元无四方志，澶渊堪笑百年功。白沟移向江淮去，止罪宣和恐未公。
白海青
作者：刘因
朝代：元

扶馀玉爪旧曾闻，青鸟犹沾海气昏。掌上风标有如此，眼中神骏更怜君。平芜未洒头鹅血，春水谁开猎骑门？过雁昏鸦莫回首，霜拳高兴在空云。
白莲
作者：刘因
朝代：元
体裁：古风

冰华谢风尘，素质更深静。灏露凝幽香，皎月散清景。谁并绝世姿，淡然水中影。青房正苦心，秋风逼凉冷。安得同爱人，共此良夜永。
白雁行
作者：刘因
朝代：元

北风初起易水寒。北风再起吹江干。北风三起白雁来，寒气直薄朱崖山。乾坤噫气三百年。一风扫地无留钱。万里江湖想潇洒，伫看春水雁来还。
白马篇
作者：刘因
朝代：元

白马谁家子？翩翩秋隼飞。袖中老蛟鸣，走击秦会之。事去欲名留，自言臣姓施。二十从军行，三十始来归。矫首望八荒，功业无可为。将身弭大患，报效或在兹。岂不知非分，常恐负所期。非干复雠怨，不为酬恩思。伟哉八尺躯，胆志世所希。惜此博浪气，不遇黄石师。代天出威福，国柄谁当持？匹夫赫斯怒，时事亦堪悲。
盆池
作者：刘因
朝代：元
体裁：五言绝句

有月渐秋影，无风生小波。澄心一相对，今夜兴如何。
盆池
作者：刘因
朝代：元

青蛙昨夜圣来鸣，斗水那容掉尾鲸。白发惊鱼应百我，扁舟捉月记三生。荷风拂面秋先觉，苔露生波晚更清。我欲江东鉴湖老，天河早为洗南兵。
睡起
作者：刘因
朝代：元

晚醉城南不记回，虚檐高枕藉莓苔。酒醒凉意潇潇在，应是前山送雨来。
示孙谐
作者：刘因
朝代：元

龙山古壮哉，郁郁盘烟岚。一读元子诗，泠然玉泉甘。江山胜景要佳客，而我不到怀应惭。雷家髯翁虎眈眈，刘氏遗爱存河南。百年乔木动秋色，篮舆谁与供奇探。昆山出美玉，楚国多楩楠。孙郎复贵种，良璞须深函。勾萌慎培养，云霄看岩岩。野夫老矣一何拙？平生只有归休堪。传经访道可无愧，为我早办龙山庵。
秋夕感怀
作者：刘因
朝代：元

新凉入郊墟，金风荡秋夕。轻河皎素练，寒霜澹白璧。星斗阑干横，孤堂更岑寂。游子起中庭，感慨心襟激。对酒露肝胆，豁然清尘臆。玩世风生口，开怀月满席。长啸一声秋，雄谈群动息。壮志海山平，任气天地塞。醉舞扪斗牛，浩歌振金石。哦吟惊鬼神，俯仰洪荒窄。耻为时辈群，追思古人迹。人生少年时，分阴真可惜。寒窗一经老，区区竟何益。学剑觅封侯，行行匹夫敌。男子志斯民，安用书剑癖。皎然方寸间，自有平安策。一日风会云，四方贤路辟。致身青云间，高飞举六翮。整顿乾坤了，千古功名立。
秋日
作者：刘因
朝代：元
体裁：五言律诗

山人久不出，今朝天气清。秋光浓可掬，草色翠相迎。扪虱暮山碧，敲门新笋生。归来重回首，佳处未忘情。
秋望
作者：刘因
朝代：元

病骨秋偏早，单衣露尔寒。微云生水际，暝色起林端。地迥月迟下，楼高山易残。轻风吹欲举，醉袖拂层峦。
秋莲
作者：刘因
朝代：元

瘦影亭亭不自容，淡香杳杳欲谁通？不堪翠减红销际，更在江清月冷中。拟欲青房全晚节，岂知白露已秋风。盛衰老眼依然在，莫放扁舟酒易空。
秋郊
作者：刘因
朝代：元

行过青林径欲还，谁家茅屋在林间？云初涌出半含雨，风渐吹开微露山。世味尝来知懒贵，物华老尽觉秋闲。天开胜境为诗敌，未许幽人稳闭关。
种松
作者：刘因
朝代：元

万牛来丘山，大厦高崔嵬。当年谁苦辛，遗此千岁材。手持百松子，与之俱倾颓。殷勤嘱造物，为护荒山隈。今来见毫末，喜溢苍烟堆。十年望根立，百年排风雷。自此千万年，再见明堂开。东家十年计，戢戢千头栽。岂不早有望，求此良悠哉。
积雨
作者：刘因
朝代：元

万象何为入杳冥，悬知物外自高明。前年忧旱有今岁，半月闭门如一生。捧日谩劳中夜梦，补天谁识寸心诚。阴云政使高千丈，坐爱鱼头恐未平。
经古城
作者：刘因
朝代：元

我行常山尾，高城下吾前。按辔览形势，依依见全燕。易水开前襟，飞狐连右肩。遥想豪杰场，抚己增慨然。薪人过我傍，一笑如相怜。指城前问余，考古今几年。沈思未及答，行歌入苍烟。
绝句
作者：刘因
朝代：元

溪童出门望，鸥鹭满空下。江水淡无情，尽是忘机者。
续十二辰诗
作者：刘因
朝代：元
体裁：古风

饥鸢吓鼠惊不起，牛背高眠有如此。江山虎踞千里来，才办荆州兔穴尔。鱼龙入海浩无涯，幻境等是杯中蛇。马耳秋风去无迹，羊肠蜀道早还家。何必高门沐猴舞，豚阱鸡栖皆乐土。柴门狗吠报邻翁，约买神猪谢春雨。
续十二辰诗
作者：刘因
朝代：元

饥鸢嚇鼠惊不起，牛背高眠有如此。江山虎踞千里来，才办荆州兔穴尔。鱼龙入海浩无涯，幻境等是杯中蛇。马耳秋风去无迹，羊肠蜀道早还家。何必高门沐猴舞，豚阱鸡栖皆乐土。柴门狗吠报邻翁，约买神猪谢春雨。
翟节妇诗
作者：刘因
朝代：元
体裁：古风

兵尘浩无际，烈女难自全。妇人无九首，志欲不二天。燕山翟氏女，既嫁夫防边。一朝闻死事，健妇增慨然。生有如此夫，早寡非所怜。求尸白刃中，负土家山前。事去哀益深，义尽身可捐。无儿欲何为，所依惟黄泉。乡邻救引决，烈日丹衷悬。谁办节孝翁，重赋睢阳贤。我昨过其乡，山水犹清妍。闻风发如竹，飘萧动疏烟。千年吟诗台，峨峨太宁巅。为招冯太师，和我节妇篇。
翟节妇诗
作者：刘因
朝代：元

兵尘浩无际，烈女难自全。妇人无九首，志欲不二天。燕山翟氏女，既嫁夫防边。一朝闻死事，健妇增慨然。生有如此夫，早寡非所怜。求尸白刃中，负土家山前。事去哀益深，义尽身可捐。无儿欲何为？所依惟黄泉。乡邻救引决，烈日丹衷悬。谁办节孝翁，重赋睢阳贤。我昨过其乡，山水犹清妍。闻风发如竹，飘萧动疏烟。千年吟诗台，峨峨太宁巅。为招冯太师，和我节妇篇。
老大
作者：刘因
朝代：元

老大情怀随处乐，幽閒气味逐时添。平生长物不入室，一日百钱辄下帘。题品云山宁有讳，收罗风月不妨廉。客来恐说闲兴废，茶罢呼棋信手拈。
老崖
作者：刘因
朝代：元
体裁：七言律诗

老崖阴阴云树清，柴门寂寂绿苔生。空明万象随月出，水墨四山因雨成。千古心期破茅屋，百年人事短灯檠。道人不是悲秋客，听尽疏蛩夜夜声。
自适
作者：刘因
朝代：元
体裁：七言律诗

久矣黄尘绝往还，惟馀风月到柴关。清霜烈日从渠畏，野鹤孤云迥自閒。天上银河连碧落，人间秋色对南山。高吟大醉尧天老，只有豪誇不易删。
荷
作者：刘因
朝代：元

碧筒和露卷晴霞，锦浪随鲸落晚沙。风趁歌声来弄叶，酒知人意要浮花。胸中壁立三峰玉，醉里神游太一家。明日清霜看红翠，人生容易鬓成华。
菩萨蛮为王太利夫寿
作者：刘因
朝代：元
体裁：词

吾乡先友今谁健。西邻王老时相见。每见忆先公。音容在眼中。今朝故人子。为寿无多事。惟愿岁长丰。年年社酒同。
菩萨蛮回文
作者：刘因
朝代：元
体裁：词

元龙未减当年气。呼山卧向高楼底。今日到山村。青山故意昏。商歌聊一振。千里浮云尽。老子气犹豪。山灵未可骄。
菩萨蛮湖上即事
作者：刘因
朝代：元

楼前曲浪归桡急。楼中细雨春风泾。终日倚危阑。故人湖上山。高情浑似旧。只在东风瘦。薄晚去来休。装成一段愁。
菩萨蛮饮山亭感旧
作者：刘因
朝代：元
体裁：词

种花人去花应道。花枝正好人先老。一笑问花枝。花枝得几时。人生行乐耳。今古都如此。急欲醉莓苔。前村酒未来。
菩萨蛮饮山亭留宿
作者：刘因
朝代：元
体裁：词

水围山影红围翠。翠围红影山围水。西近小桥溪。溪桥小近西。隐人谁与问。问与谁人隐。孤鹤对言无。无言对鹤孤。
蔷薇
作者：刘因
朝代：元

色染女真黄，露凝天水碧。花开日月长，朝暮阅两国。
虞帝庙
作者：刘因
朝代：元

四顾莽何际，威灵俨若临。山川尚醇朴，天地自高深。凤鸟千年叹，箫韶三月音。玄功久无复，徒抱致君心。
蜀葵
作者：刘因
朝代：元
体裁：古风

蜀葵落秋子，已能成小丛。如何同枝花，隐隐才含红。一气有先后，万物谁穷通。伊谁叹迟暮，来此樽酒同。
西山
作者：刘因
朝代：元

西山龙蟠几千里，力尽西风吹不起。夜来赤脚踏苍鳞，一著神鞭上箕尾。天风泠泠清入肌，醉抱明月人间归。嫦娥洒泪不敢语，银河鼓浪沾人衣。寄谢君平莫饶舌，袖中此物无人知。
西江月赠赵提学酒强村业书本樵庵乐府
作者：刘因
朝代：元
体裁：词

买得鸡泉新酿，病中无容同斟。遣人持送旅窝深。呼取毛翁共饮。少个散花天女，维摩憔悴难禁。安排走马杏花阴。咫尺春风似锦。
西江月送张大经
作者：刘因
朝代：元
体裁：词

留在平生落落，休嗟世事滔滔。青云底柱本来高。立向颓波更好。一片花飞春减，可堪万点红飘。江花江月可怜宵。莫赋招魂便了。
西江月饮山亭留饮
作者：刘因
朝代：元
体裁：词

看竹何须问主，寻村遥认松萝。小车到处是行窝。门外云山属我。张叟腊醅藏久，王家红药开多。相留一醉意如何。老子掀髯曰可。
西郊
作者：刘因
朝代：元

偶因访客出西城，一色寒芜满意平。行过溪桥尝脚力，招来野老问山名。
观梅有感
作者：刘因
朝代：元
体裁：七言绝句

东风吹落战尘沙，梦想西湖处士家。只恐江南春意减，此心元不为梅花。
观雷溪
作者：刘因
朝代：元

飞狐天下脊，老气盘互回。三江泻天怒，合为一水东南来。此势不杀令人愁，石门喜见西山开。未补青天裂，谁凿混沌胎？奇声猛状万万古，山根几许犹崔嵬。两山倒倾澜，百丈逢颠崖。先声动毛发，馀爽开襟怀。初疑万壑转奔石，意像髣髴坤轴摧。又疑鼓角鸣地中，百步未到仍徘徊。荒祠下石磴，骇目何雄哉！春风不到太古雪，今日乃得胸中雷。穿石谁能穷窟宅？流沫势欲浮蓬莱。平生芥蒂今寒灰，两耳到骨无纤埃。郦元笔头天下水，石门之奇犹见推。乃知兹游亦奇绝，快弄素电喷琼瑰。东崖一片石，坐抚千年苔。为招郎山君，共卷长鲸杯。江妃为挝灵鼓催，赤鲩跃出银山堆。先生醉来泉洒面，狂歌一和湍声哀。
记梦
作者：刘因
朝代：元

天风吹云送星槎，苍鳞道前牵紫霞。凤凰呈舞月妃和，飘飘来自金母家。金母临行有奇赠，玉箫璚管声清佳。嘱我醒时无泄露，恐世知子生諠哗。明朝梦觉莫惊怪，异香冉冉浮窗纱。
读史
作者：刘因
朝代：元

纪录纷纷已失真，语言轻重在词臣。若将字字论心术，恐有无边受屈人。
读史谩题
作者：刘因
朝代：元

眼底权奸汉室空，伯喈文举亦才雄。王畿庙号关何事？亦在区区论建中。
赋孙仲诚席上四杯螺
作者：刘因
朝代：元

陇鸟回头意若何，刳肠欲我鉴红螺。微茫山意诗痕在，滟滪江声饮兴多。圣处已分糟与蟹，醉来唯见酒成波。千年醒杀江鱼腹，应恨生身在汨罗。
辛巳中秋旅亭独坐
作者：刘因
朝代：元

分光阴太盛，无力掩苍溟。大块供微黑，高天失旧青。兴从愁外发，秋向露边零。点数山河影，依稀见草亭。
过徐桥
作者：刘因
朝代：元

老岸石阑曙色分，只疑身是入山云。十年往事不回顾，百里清泉如可闻。人世谁教有长路，坤灵终亦化尘氛。兴亡更遣陂塘在，几欲悲歌酒未醺。
过镇州
作者：刘因
朝代：元

太行迎马郁苍苍，两岸滩声带夕阳。霜与秋容增古淡，树因烟景恣微茫。阅人岁月真无谓，得意江山差自强。曾记城南旧时路，十年回首尽堪伤。
送人官浙西
作者：刘因
朝代：元

江海十年几战酣，劫灰飞尽到耕蚕。乱翻文物想犹在，彫弊徵科恐未堪。眼底兴亡即今古，胸中形胜欠东南。因君渐有扁舟兴，伫待清风洗瘴岚。
送仲常游北岳
作者：刘因
朝代：元

大茂玄都閟，他山拱万灵。风霆凛神化，河海尽襟形。昴毕空留影，幽并未了青。追封王制变，僭祀世尘腥。礼乐心虽切，烟霞骨有铭。长怀七十户，为我谢仙扃。
送友生
作者：刘因
朝代：元

无人慰幽独，之子罢登临。野鹤笼中态，翔鸿天外音。吾儒关世运，晚节见初心。有问山间事，白云今更深。
送徐生还鄂
作者：刘因
朝代：元

燕山送客归南州，兴来每恨无扁舟。君归为我谢江汉，思君不见令人愁。千里风烟想萧洒，一代英雄成古丘。当年才气鹦鹉洲，抚掌笑杀黄鹤楼。黄鹤归来哀江头，江山依旧人悠悠。浮云万古恣变灭，眼中扰扰何时休？紫阳仙人歌远游，飞蛟起灭三千秋，为君挥手昆崙头。
送成从事
作者：刘因
朝代：元

易水河梁梦，回头已十春。相逢惊我老，送别向君频。求赠攀前例，将诗认故人。故山松菊在，归去未全贫。
遂城道中
作者：刘因
朝代：元

铁城秋色接西垣，远客还乡易断魂。霸业可怜燕太子，战楼谁吊汉公孙。冷烟衰草千家冢，流水斜阳一点村。慰眼西风犹有物，太行依旧压中原。
道士孙伯英容城故居
作者：刘因
朝代：元

政教才气敌希夷，冠帔翻然亦未宜。谁辨胡寅论鸿客，只除坡老识安期。可怜乔木空秋色，惟有青山似旧时。欲传先贤问遗事，故园猿鹤不胜悲。
避暑玉溪山
作者：刘因
朝代：元

风露撩人尽力清，也应知我到禅扃。秋声满谷有生气，山意带烟成远形。皎月欲升天失色，白云初出树留青。他年若访经行处，合有先生避暑亭。
郭判官按察广右
作者：刘因
朝代：元

谢病三公掾，分司五岭南。柱山天下秀，宪府百僚参。夜泊防风浪，晨征避瘴岚。遥知慈母念，先汝过湘潭。
郭氏家山图
作者：刘因
朝代：元

鹿门烟影接隆中，翁媪通家社酒红。只有山童最神骏，旧曾床下拜庞公。
郭翁诗
作者：刘因
朝代：元

佳木交清阴，欣然动人意。况闻翁之风，能不有生气。此翁少有兄，干戈乡县异。哀鸣念羁孤，相思劳梦寐。自誓毕此生，复尔欢聚遂。千里三往还，竟扶篮舆至。夜雨一方床，春风满天地。家无十岁僮，百役一身寄。效儿浣厕牏，代妇理中馈。生忘茕独忧，死免道路弃。关河隔故丘，走送徇归志。大义今已全，初心始无愧。翁本不识书，所知惟艺事。作诗美翁贤，亦以警士类。
采石图
作者：刘因
朝代：元

何年凿江倚青壁，乞与中原作南北。天公老眼如看画，万里才堪论咫尺。蛾眉亭中愁欲滴，曾见江南几亡国。百年回首又戈船，可怜辛苦矶头石。江头老父说当年，夜卷长风晓无迹。古人衮衮去不返，江水悠悠来无极。只今莫道昔人非，未必山川似旧时。龙蟠虎踞有时歇，月白风清无尽期。古人看画论兵机，我今看画诗自奇。平生曾有金陵梦，似记扁舟月下归。
采菊图
作者：刘因
朝代：元

天门折翼不再举，袖手四海横流前。长星饮汝一杯酒，留我万古羲皇天。庙堂衮衮宋元勋，争信东篱有晋臣。南山果识悠然处，不惜寒香持赠君。
重游北溪分韵得晖字
作者：刘因
朝代：元

苍黄淡野色，草树含清晖。林居隐葱茜，晴岚散霏微。归云有真意，鸣禽发天机。胜处必深会，轻觞岂虚挥。山泉来何从，北望空依依。
野亭会饮
作者：刘因
朝代：元

行乐人生当及辰，今朝光景为谁新？林阴薄薄微露日，花气溶溶暖著人。春色十分看欲尽，鸟声千种听难真。东风就手吹残酒，无限青山动翠鳞。
野兴
作者：刘因
朝代：元

莽莽榛芜路，蚩蚩鱼肉民。乾坤几逐鹿，今古一伤麟。眼底人间世，胸中物外春。江山满花柳，无负百年身。
金太子允恭唐人马
作者：刘因
朝代：元

道人神骏心所怜，天人龙种画亦然。房星流光忽当眼，径欲揽辔秋风前。汉家金粟几苍烟，江都笔势犹翩翩。东丹猎骑自豪贵，风气惜有辽东偏。天人秀发长白山，画图省识开元年。金源马坊全盛日，四十万匹如秦川。天教劫火留此幅，玉花浮动青连钱。英灵无汗石马复，悲鸣真似泣金仙。只今回首望甘泉，汾水繁华雁影边。奇探竟随辙迹尽，兀坐宛在骅骝先。人间若有穆天子，我诗当作祈招篇。
金太子允恭墨竹
作者：刘因
朝代：元

手泽明昌秘阁收，当年缇袭为谁留？露盘流尽金人泪，应恨翔鸾不解愁。
金太子允恭墨竹
作者：刘因
朝代：元

黑龙江头气郁葱，武元射龙江水中。江声怒号久不泻，破墨挥洒馀神功。天人与竹皆真龙，墨竹以来凡马空。人间只有墨君堂，何曾梦到琼华宫。瑶光楼前月如练，倒影自有河山雄。金源大定始全盛，时以汉文当世宗。兴陵为父明昌子，乐事孰与东宫同。文采不随焦土尽，风节直与幽兰崇。百年图籍有萧相，一代英雄谁蔡公？策书纷纷少颜色，空山夜哭遗山翁。我亦飘零感白发，哀歌对此吟双蓬。秋声萧萧来晚风，极目海角天无穷。
铜雀瓦砚
作者：刘因
朝代：元

诸侯负汉已堪怜，直笔何为亦魏编。却爱曹瞒台上瓦，至今犹属建安年。
闻角
作者：刘因
朝代：元

人间无物比悠扬，谁道一声随夜长。馀哀到晓无寻处，吹作南湖十里霜。
陈氏庄
作者：刘因
朝代：元

陈氏园林千户封。晴楼水阁围春风。翠华当年此驻跸，太平天子长杨宫。浮云南去繁华歇，回首梁园亦灰灭。渊明乱后独归来，欲传龙山想愁绝。今我独行寻故基，前日家僮白发垂。相看不用吞声哭，试赋宗周黍离离。
除夕
作者：刘因
朝代：元

百岁三分一，初心谩慨然。空囊难避节，青镜不留年。静阅无穷世，閒观已定天。履端思后日，四鼓未成眠。
隐仙谷
作者：刘因
朝代：元

山川含太古，风气如未开。中有幽栖人，日暮斸苍苔。吾胸素羲皇，人世不可谐。此地复何地，恍若登春台。山扃掩对峙，石径迷萦回。桑麻连水竹，屋宇依山崖。燕南避世谣，千古知我怀。横渠百世师，一区竟相乖。知音得元老，龙门有遗斋。贱子孤旅人，念此良悠哉！于世岂有望，居山亦无媒。举杯对山灵，欲去仍徘徊。他年要胜迹，此驾当招来。
集杜句赠王运同彦材
作者：刘因
朝代：元

霄汉瞻佳士，公侯出异人。家声同令闻，文雅见天伦。玄朔巡天步，危楼望北辰。燕王买骏骨，黄阁画麒麟。妙誉期元宰，苍生倚大臣。蛟龙得云雨，雕鹗离风尘。治国明公在，雄图历数屯。世儒多汩没，贤俊赞经纶。开辟乾坤正，调和鼎鼐新。弼谐方一展，风俗尽还淳。经济宜公等，泥涂任此身。尊荣瞻地绝，感激异天真。交态遭轻薄，浮生有屈伸。嗟予意轗轲，抚迹独酸辛！留滞才难尽，苍茫兴有神。形容真潦倒，世业岂沈沦。倚著如秦赘，逢迎念席珍。壮心久零落，败绩自逡巡。载感贾生恸，难甘原宪贫。邵平元入汉，王粲不归秦。回首躯流俗，生涯脱要津。稻粱求未足，台衮更谁亲？碧海真难涉，苍鹰愁易驯。君能微感激，何处不依仁。
雨中闻云溪不在
作者：刘因
朝代：元

灯火幽窗拟对谈，十年不到二龙潭。白云吹作山前雨，应报高僧不在庵。
雪岭遇雨
作者：刘因
朝代：元

天为西游饷我晴，野花啼鸟效平生。今朝雪岭初逢雨，应是郎山带帽迎。
雪翠轩
作者：刘因
朝代：元

西山万古青未了，黛绿鬟云已倾倒。岂知太虚忽生白。恍如长夜今复晓。紫阳仙翁见本根，白波开天馀浩渺。胸中盘曲此高寒，曾梦肝肠倚天表。苍崖飞来天出巧，为护烟岚翠如扫。万缕寒烟吹不举，静秀依依见娟好。此时先生一开轩，平生壁立今玉峭。脚底游尘软更红，黑头扰扰谁为雄？临风回首三太息，安得置此冰壶中。西山秀色千万重，一顾可洗浮云空。遥望飞泉驾远壑，中有一路开双松。人间风日不到处，来访轩中雪翠翁。
雪翠轩观大宁
作者：刘因
朝代：元
体裁：古风

吾家雪翠天下白，银河无声月无色。天关不闭寒峥嵘，箕尾晶英冻将拆。帝遣六丁下取将，敕赐名轩换金碧。初如紫雾蟠青云，飞下人间作坚壁。渐如扶桑六龙出，万缕丹霞吹海立。何人办此女娲氏，补天重鍊苍苍石。阳能兼阴今可知，祝融若并玄冥国。正教芜秽洗欲空，谁为千年栋梁惜？杀机如火出至微，焰焰宁知有今夕。轩中高卧刘更生，愿借馀光照方册。方册有道出黄虞，今古煌煌天与极。火耕明日千万斛，酒瓮已闻春雨滴。不妨一饮尽群山，醉晕春生半天赤。
雪翠轩观大宁
作者：刘因
朝代：元

吾家雪翠天下白，银河无声月无色。天关不闭寒峥嵘，箕尾晶英冻将拆。帝遣六丁下取将，敕赐名轩换金碧。初如紫雾蟠青云，飞下人间作坚壁。渐如扶桑六龙出，万缕丹霞吹海立。何人办此女娲氏？补天重鍊苍苍石。阳能兼阴今可知，祝融若并玄冥国。正教芜秽洗欲空，谁为千年栋梁惜？杀机如火出至微，焰焰宁知有今夕。轩中高卧刘更生，愿借馀光照方册。方册有道出黄虞，今古煌煌天与极。火耕明日千万斛，酒瓮已闻春雨滴。不妨一饮尽群山，醉晕春生半天赤。
霜落
作者：刘因
朝代：元

霜落清江一夜秋，觉来明月满江楼。酒醒人散夜将半，花上鸟啼空自愁。
韩魏公祠
作者：刘因
朝代：元

定州古北门，作镇多英奇。如何郡学傍，独有韩公碑。乾坤极厚大，运物物不知。堂堂宋三朝，斡旋公似之。惟公玄默间，泰山已四维。天宇公之祠，元气非公谁？郡人一何愚，而于公欲私。大者且勿论，绪馀犹世师。千年阅古堂，谁歌郑国诗？徘徊老柏前，目送秋鹤飞。悠悠五色云，怅望今何归。
题山水扇
作者：刘因
朝代：元

山近雨难暗，楼高秋易寒。凭谁暮云表，添我倚阑干。
风中柳·饮山亭留宿
作者：刘因
朝代：元

我本渔樵，不是白驹空谷。对西山、悠然自足。北窗疏竹。南窗丛菊。爱村居、数间茅屋。风烟草屩，满意一川平绿。问前溪、今朝酒熟。幽禽歌曲。清泉琴筑。欲归来、故人留宿。
风中柳饮山亭留宿
作者：刘因
朝代：元

我本渔樵，不是白驹空谷。对西山、悠然自足。北窗疏竹。南窗丛菊。爱村居、数间茅屋。风烟草＊，满意一川平绿。问前溪、今朝酒熟。幽禽歌曲。清泉琴筑。欲归来、故人留宿。
飞泉亭
作者：刘因
朝代：元
体裁：古风

崦嵫多露草，秋空挹飞泉。胸中玉芙蓉，满意清泠渊。火食困烦郁，下顾心茫然。何当分一杯，洒落齐州烟。
食笋
作者：刘因
朝代：元

梦回齿颊风萧骚，幽姿不许霜松高。南来苍玉不盈束，已觉饮兴翻云涛。诗家胸次自宜此，尚嫌烟火须烹炰。想像南风吹万竹，箨龙正恐称冤号。石盆养鱼心自苦，仰羡鸲鸲云间巢。眼中岁旱土不膏，长镵后虑山无毛。退食归来北窗梦，山巅朱凤声嗷嗷。
饮仲诚㭨瓢
作者：刘因
朝代：元

君家瓠落无所容，江湖谁辨平生胸。海南佳气久郁塞，滟滪似喜今相逢。前年对酒面发红，今年对酒气如虹。江山万古骚人国，跬步便与华胥通。河间古儒病我枸，闻我一饮喜气浓。平生得意南湖张，此意颇与河间同。太古洼尊老无底，一朝倾倒何由供。醉乡千年有此客，鸟歌蝶舞春濛濛。醉翁之意不在酒，宛如琴意非丝桐。太和风境无酩酊，洛阳楼阁高玲珑。泠然仙驭一杯水，眼中渺渺无极翁。西家伯伦瞽且聋，东家醉死王无功。酒中醒境渠未识，冰壶秋月昆崙峰。举杯唤月来胸中，人间白日浮云空。五岭山高云几重，朱崖灭没南飞鸿。玄鹤翩翩渺何许？操瓢径访眉山公。
饮仲诚椰瓢
作者：刘因
朝代：元
体裁：古风

君家瓠落无所容，江湖谁辨平生胸。海南佳气久郁塞，滟滪似喜今相逢。前年对酒面发红，今年对酒气如虹。江山万古骚人国，跬步便与华胥通。河间古儒病我枸，闻我一饮喜气浓。平生得意南湖张，此意颇与河间同。太古洼尊老无底，一朝倾倒何由供。醉乡千年有此客，鸟歌蝶舞春濛濛。醉翁之意不在酒，宛如琴意非丝桐。太和风境无酩酊，洛阳楼阁高玲珑。泠然仙驭一杯水，眼中渺渺无极翁。西家伯伦瞽且聋，东家醉死王无功。酒中醒境渠未识，冰壶秋月昆崙峰。举杯唤月来胸中，人间白日浮云空。五岭山高云几重，朱崖灭没南飞鸿。玄鹤翩翩渺何许，操瓢径访眉山公。
饮后
作者：刘因
朝代：元
体裁：古风

日光射雨明珠玑，怒气郁作垂天蜺。天浆海波吸已竭，倒景径入黄金卮。金卮一倾天宇閒，天公愁吐胸中奇。海风掀举催月出，吹落酒面浮明辉。琼芝瑞露千万斛，肝肠潇潇清欲饥。金宫银阙此何处，夜半梦落昆崙西。眼中之人素所期，赤霜为袍丹霞衣。明星煌煌何太速，碧霄怅望白云低。
饮后
作者：刘因
朝代：元

日光射雨明珠玑，怒气郁作垂天蜺。天浆海波吸已竭，倒景径入黄金卮。金卮一倾天宇閒，天公愁吐胸中奇。海风掀举催月出，吹落酒面浮明辉。琼芝瑞露千万斛，肝肠潇潇清欲饥。金宫银阙此何处？夜半梦落昆崙西。眼中之人素所期，赤霜为袍丹霞衣。明星煌煌何太速，碧霄怅望白云低。
饮山亭雨后
作者：刘因
朝代：元

山如翠浪经雨涨，开轩似坐扁舟上。西风为我吹拍天，要架云帆恣吾往。太行一千年一青，才遇先生醉眼醒。却笑刘伶糟曲底，岂知身亦属螟蛉。
饮山亭雨后
作者：刘因
朝代：元

山如翠浪经雨涨，开轩宛坐扁舟上。西风为我吹拍天，要驾云帆恣吾往。太行一千年一青，才遇先生醉眼醒。却笑刘伶糟曲底，岂知身亦属螟蛉。
饮闻鸡台
作者：刘因
朝代：元

出门人事厌纷纷，春色三分已二分。十步离山九回顾，一杯到手百无闻。苍茫天地有如此，磊落古今何独君。欲向荒台问遗迹，水明沙浦只行云。
高亭
作者：刘因
朝代：元

高亭云锦绕清流，便是吾家太一舟。山影酒摇千叠翠，雨声窗纳一天秋。襟怀洒落景长胜，云影空明天共游。笑向白鸥问尘世，几人曾信有沧洲。
高亭
作者：刘因
朝代：元

高亭云锦绕清流，便是吾家太一舟。山影酒摇千叠翠，雨声窗纳一天秋。襟怀洒落景长胜，云影空明天共游。笑向白鸥问尘世，几人曾信有沧洲？
鹊桥仙
作者：刘因
朝代：元

悠悠万古。茫茫天宇。自笑平生豪举。元龙尽意卧床高，浑占得、乾坤几许。公家租赋。私家鸡黍。学种东皋烟雨。有时抱膝看青山，却不是、长吟梁甫。
鹊桥仙·喜雨
作者：刘因
朝代：元

纥干生处。几时飞去。欲去被天留住。野人得饱更无求，看满意、一犁春雨。田家作苦。浊醪酿黍。准备岁时歌舞。不妨分我一豚蹄，更试听、今秋社鼓。
鹊桥仙·悠悠万古
作者：刘因
朝代：元

悠悠万古。茫茫天宇。自笑平生豪举。元龙尽意卧床高，浑占得、乾坤几许。公家租赋。私家鸡黍。学种东皋烟雨。有时抱膝看青山，却不是
鹊桥仙喜雨
作者：刘因
朝代：元

纥干生处。几时飞去。欲去被天留住。野人得饱更无求，看满意、一犁春雨。田家作苦。浊醪酿黍。准备岁时歌舞。不妨分我一豚蹄，更试听
黄金台
作者：刘因
朝代：元
体裁：古风

燕山不改色，易水无新声。谁知数尺台，中有万古情。区区后世人，犹爱黄金名。黄金亦何物，能为贤重轻。德辉照九仞，凤鸟才一鸣。伊谁腐鼠弃，坐见饥鸢争。周道日东渐，二老皆西行。养民以致贤，王业自此成。黄金与山平，不救兵纵横。落日下荒台，山水有馀清。
黄金台
作者：刘因
朝代：元

燕山不改色，易水无新声。谁知数尺台，中有万古情。区区后世人，犹爱黄金名。黄金亦何物？能为贤重轻。德辉照九仞，凤鸟才一鸣。伊谁腐鼠弃，坐见饥鸢争。周道日东渐，二老皆西行。养民以致贤，王业自此成。黄金与山平，不救兵纵横。落日下荒台，山水有馀清。
黄钟·人月圆
作者：刘因
朝代：元

自从谢病修花史，天意不容闲。今年新授，平章风月，检校云山。门前报道，曲生来谒，子墨相看。先生正尔，天张翠幕，山拥云鬟。茫茫大块洪炉里，何物不寒灰？古今多少，荒烟废垒，老树遗台。太行如砺，黄河如带，等是尘埃。不须更叹，花开花落，春去春来。
黑马酒
作者：刘因
朝代：元

仙酪谁誇有太玄，汉家挏马亦空传。香来乳面人如醉，力尽皮囊味始全。千尺银驼开晓宴，一杯璚露洒秋天。山中唤起陶弘景，轰饮高歌敕勒川。
龙潭
作者：刘因
朝代：元

盘磴脱交荫，平坛得高岑。高岑不可攀，哀湍激幽音。穷源岂不得，爽气来骎骎。灵润发山骨，沮洳下崖阴。为问石上苔，妙理谁曾寻。乾坤有乾溢，此水无古今。下有灵物栖，倒影毛发森。东州旱连岁，呼龙动云林。顾此百丈潭，岂无三日霖。为霖此虽能，鞭策由天心。日暮碧云合，空山深复深。
买陂塘·摸鱼儿·倚楼西、西风惊鬓
作者：刘埙
朝代：元
体裁：词

倚楼西、西风惊鬓，吹回尘思萧瑟。碧桃花下骖鸾梦，十载雨沈云隔。空自忆。漫红蜡香笺，难写旧凄恻。烟村水国。欲闲却琴心，蠹残箧面，老尽看花客。河桥侧。曾试雕鞍玉勒。如今已忘南北。人间纵有垂杨在，欲挽一丝无力。君莫拍。浑不似、年时爱听酒边笛。湘帘巷陌。但斜照断烟，淡萤衰草，零落旧春色。
六么令·云舍赵使君同赋
作者：刘埙
朝代：元
体裁：词

晓来寒角，吹起愁相触。乱云黯淡江渚，疏柳双鸦宿。锦瑟银屏何处，花雾翻香曲。柔红娇绿。魂销往梦，羞向孤梅说幽独。燕支曾印素袂，绛艳收残馥。频问讯，道新来闷损纤腰束。多谢芳心惓恋，罗结文鸳蹴。前欢谁卜。云笺封蜡，就寄相思恨盈掬。
句
作者：刘埙
朝代：元

羽纛金章映坐狨。水绕桃源堤上下，花迷金谷路高低。
句·其二
作者：刘埙
朝代：元
体裁：句

水绕桃源堤上下，花迷金谷路高低。
意难忘·汀柳初黄
作者：刘埙
朝代：元
体裁：词

汀柳初黄。送流车出陌，别酒浮觞。乱山迷去路，空阁带馀香。人渐远，意凄凉。更暮雨淋浪。悔不办，窄衫细马，两两交相。春梁语燕犹双。叹晓窗新月，独照刘郎。寄笺频误约，临镜想慵妆。知几梦，恼愁肠。任更驻何妨。但只怜，绿阴匝匝，过了韶光。
挽绵汉简诸公
作者：刘埙
朝代：元
体裁：七言律诗

绵汉风酸动杀机，北来铁骑遍驱驰。几千里地弓刀运，百万人家骨肉糜。鬼哭神号无限恨，蝇蛄蚋嘬有馀悲。平生食禄何从避，留取香名百世垂。
挽蜀帅张公珏
作者：刘埙
朝代：元
体裁：七言律诗

玉垒云浮五十秋，关西虓将勇无俦。三吴甑堕犹坚守，八柱唇亡不耐愁。泸水捷收劳騕袅，夔门机伏失兜鍪。吾君不负吾宁死，遗恨谁怜快敌雠。
清平乐·赠教坊乐师
作者：刘埙
朝代：元
体裁：词

铿金戛玉。弹就神仙曲。铁拨鹍弦清更熟。新腔浑胜俗。教坊尽道名师。声华都处俱知。指日内前宣唤，云韶独步丹墀。
满庭芳·春日过城东旧游
作者：刘埙
朝代：元
体裁：词

帘卷疏棂，楼平危堞，几回笋玉凭阑。觅花呼酒，更共理哀弹。暖日柔风好景，行云绕、莺燕翩翻。谁知道，冶游重到，已赋解连环。乘云，行处去，花深隔院，应恨春闲。但紫骝嘶度，时望重关。长恨江楼柳老，女郎腰、又负眠三。东城路，一回一感，愁见月儿弯。
补史十忠诗 其七 淮东制置使知扬州李公
作者：刘埙
朝代：元
体裁：古风

淮海接风尘，胡乃似铁壁。卧护有天人，十载藉福力。重来人未老，愁绝事如昔。苦战孤城危，痛哭天柱折。梦游三山上，人伦浮海出。突围志南征，吾欲重建极。天弗鉴臣忠，冥冥堕丛棘。先轸面如生，苌弘血化碧。臣死谁复知，臣忠终不易。一将更大事，嚼舌死骂敌。
补史十忠诗 其二 池州通判权州事赵公
作者：刘埙
朝代：元
体裁：古风

若人作何状，立节乃殊伟。人言此蜀珍，位卑名未起。坐分秋浦月，摄此千里寄。沙头风色恶，寒城凛弘峙。吾闻开关迎，弃遁亦复耻。兹惟城郭臣，大义吾知己。间道走帛书，洒血别玉季。细君绝可人，双飞同一死。南八彼男儿，此妇乃如此。骨朽香不废，吾诗当青史。
补史十忠诗 其五 前左丞相江文忠公万里弟
作者：刘埙
朝代：元
体裁：古风

匡庐云锦屏，鸿儒产其下。风神俨如龙，夭矫莫可驾。卷怀经济具，婆娑洛中社。怪事玉床摇，清昼天忽夜。突骑从何来，阴风飘屋瓦。大臣义有死，欲避吾不暇。庭前环止水，万事付一舍。从容友灵均，朝野动悲吒。悯章极哀荣，汗简谁记者？倘有南熏书，季方足堪亚。
补史十忠诗 其八 枢密闽广宣抚使陈公
作者：刘埙
朝代：元
体裁：古风

淳熙名宰孙，比德粹如玉。决科魁伟英，骎骎荐冠肃。类田烦谏疏，相嗔俄嗾逐。补郡仍免归，黄流已漫陆。天族日光薄，力疾支颠覆。蹉跎南冠絷，道病死不辱。往昔五峰堂，倾盖语跋烛。斯人真妙人，哀哉悭厚禄。长揖丙辰魁，各天并黄鹄。不有二忠存，千古笑科目。
补史十忠诗 其六 江西制置司都统密公
作者：刘埙
朝代：元
体裁：古风

臣有置身义，岂计官崇卑。偏将知死忠，不曰天下奇。汉节既披靡，失位趋江西。阃帐驻临汝，招来乐其归。雪寒南浦愁，羽檄蕲济师。一将奋风虎，鼓行亟飙驰。踰岭疾战苦，裹疮呼健儿。坐缚膝不屈，伏锧甘如饴。小臣裨校耳，职也宜死绥。庐州大将在，白首竖降旗。
补史十忠诗 其四 参政行丞相事陆公
作者：刘埙
朝代：元
体裁：古风

天地无托足，海天同隰光。明知复何为，不忍隳三纲。祼荐觊少延，讴歌宁远忘。或者莒在齐，聊且帝一方。竭蹶竟委顿，臣谋非不臧。运去天莫留，力尽心弥强。终不负吾主，名义天地长。怀玺随龙游，举室水中央。斯人文华士，乃尔百鍊钢。机云傥通谱，应羞朝洛阳。
补史十忠诗·知潭州湖南安抚使李公芾
作者：刘埙
朝代：元

三已甘退休，十连起迟暮。伊谁急求子，流落乃不怒。黑云来如山，杀气震平楚。恭惟君父命，封疆以身护。阖门义不辱，呼卒汝善处。飞魂随剑光，自已投火去。天泣鬼神愁，地摇山岳仆。吾非莒柱厉，敢以死丑主。正自常事耳，命义逃安所。冲远谁与俦，睢阳有张许。若人作何状，立节乃殊伟。人言此蜀珍，位卑名未起。坐分秋浦月，摄此千里寄。沙头风色恶，寒城凛弘峙。吾闻开关迎，弃遁亦复耻。兹惟城郭臣，大义吾知己。间道走帛书，洒血别玉季。细君绝可人，双飞同一死。南八彼男儿，此妇乃如此。骨朽香不废，吾诗当青史。时平辄弃置，事迫甘前驱。呜呼忠义臣，匪直科目儒。江寒朔吹急，列城同一趋。岂不寄便安，纲常乃当扶。移檄倡诸镇，奋袂躬援枹。川决莫我回，万险栖海隅。天乎复不济，道穷竟成俘。一死事乃了，吾头任模糊。悠悠讥好名，责人无已夫。三衢有魁相，投老作尚书。天地无托足，海天同隰光。明知复何为，不忍隳三纲。祼荐觊少延，讴歌宁远忘。或者莒在齐，聊且帝一方。竭蹶竟委顿，臣谋非不臧。运去天莫留，力尽心弥强。终不负吾主，名义天地长。怀玺随龙游，举室水中央。斯人文华士，乃尔百鍊钢。机云傥通谱，应羞朝洛阳。匡庐云锦屏，鸿儒产其下。风神俨如龙，夭矫莫可驾。卷怀经济具，婆娑洛中社。怪事玉床摇，清昼天忽夜。突骑从何来，阴风飘屋瓦。大臣义有死，欲避吾不暇。庭前环止水，万事付一舍。从容友灵均，朝野动悲吒。悯章极哀荣，汗简谁记者？倘有南熏书，季方足堪亚。臣有置身义，岂计官崇卑。偏将知死忠，不曰天下奇。汉节既披靡，失位趋江西。阃帐驻临汝，招来乐其归。雪寒南浦愁，羽檄蕲济师。一将奋风虎，鼓行亟飙驰。踰岭疾战苦，裹疮呼健儿。坐缚膝不屈，伏锧甘如饴。小臣裨校耳，职也宜死绥。庐州大将在，白首竖降旗。淮海接风尘，胡乃似铁壁。卧护有天人，十载藉福力。重来人未老，愁绝事如昔。苦战孤城危，痛哭天柱折。梦游三山上，人伦浮海出。突围志南征，吾欲重建极。天弗鉴臣忠，冥冥堕丛棘。先轸面如生，苌弘血化碧。臣死谁复知，臣忠终不易。一将更大事，嚼舌死骂敌。淳熙名宰孙，比德粹如玉。决科魁伟英，骎骎荐冠肃。类田烦谏疏，相嗔俄嗾逐。补郡仍免归，黄流已漫陆。天族日光薄，力疾支颠覆。蹉跎南冠絷，道病死不辱。往昔五峰堂，倾盖语跋烛。斯人真妙人，哀哉悭厚禄。长揖丙辰魁，各天并黄鹄。不有二忠存，千古笑科目。士有守节死，岂以责武夫。武夫尚能奇，消得银管书。何许熊虎英，铁面美髯须。护寒久枕戈，赴难甘捐躯。金山定活著，志愿嗟违初。江心集群策，炎精回一嘘。间关障海滨，万死存赵孤。时也可奈何，北风散樯乌。漂漂竟何之，无乃膏鲸鱼。渭滨多贵将，反笑斯人迂。坤维拓提封，形胜古天府。血战五十秋，零落馀八柱。江南传箭急，谁暇此回顾。落日古渝城，杖钺乃甚武。天东甑虽堕，吾自强支拄。渡泸躬讨逆，归来战弥苦。萧条下夔门，机阱伏中路。咄咄快敌仇，谁欤掩抔土。哀哉关西雄，国亡犹不负。同时督军将，腰金插双虎。
谒金门·春正媚
作者：刘埙
朝代：元
体裁：词

春正媚。闲步武陵源里。千树霞蒸红散绮。一枝高插髻。飞过洞庭烟水。酩酊莫教花坠。铅鼎温温神谒帝。何曾真是醉。
谒金门·眉月小
作者：刘埙
朝代：元
体裁：词

眉月小。红烛画楼歌绕。唱到刘郎频笑道。古词今恰好。深夜银屏香袅。明日雕鞍尘杳。一饷春风容易晓。三生思不了。
輓四川制帅陈公
作者：刘埙
朝代：元
体裁：七言律诗

狼烟又起锦城边，帅阃谋疏亦可怜。先轸元归应有恨，苌宏血化岂无冤。百身莫赎谁三酹，一死真成盖万愆。遗事如今人不记，纲常犹幸立西川。
选冠子·送歌者入闽，用月巢韵
作者：刘埙
朝代：元
体裁：词

暝霭迷红，水天笼晓，帆去野潮声急。离鸾独倚，巧燕双飞，忍向东风飘拆。尘销紫曲阑干，筝雁成声，顿成孤臆。叹舟回人远，钿花芗泽，悄无痕迹。憔悴损，俊赏杜郎，多情荀令，欲写别愁无力。闽星南转，江月西沈，空拟梦来今夕。古驿荒村，谁怜腻粉风侵，松蝉云湿。但断魂烟浪，痴看桥西落日。
拟古
作者：刘堪
朝代：元
体裁：古风

千金买明珠，百宝装带钩。宝带绾同心，明珠垂两头。美人结新欢，托体相绸缪。再拜称主寿，持以奉千秋。
上平西
作者：刘处玄
朝代：元

到仙园，松筠翠，牡丹红。乐清欢、几个人同。且忘世梦，转头万事一场空。月圆月缺如忧喜，悟爱心慵。真闲好，得闲趣，通闲妙，觉闲通。运卦爻、识祖明宗。许君庞氏，了然先到碧霄中。诸公依此崇真道，蓬岛相逢。
上平西
作者：刘处玄
朝代：元

恋恩情，恩生害，死难逃。气不来、身卧荒郊。改头换面，轮回贩骨几千遭。世华非坚如石火，火宅囚牢。任云水，登云路，游云外，玩云涛。厌锦衣、喜挂麻袍。清平道德，修完性命隐蓬茅。他年蜕壳朝贤圣，名列仙曹。
上平西
作者：刘处玄
朝代：元

想人生，老与少，似春秋。恰幼年、却变白头。莫争空假，无常气断卧荒丘。大都三万六千日，多病多愁。崇真道，敬真圣，明真理，了真修。侍二尊、至孝全周。全家拔宅，功成同去到瀛洲。出离生死无来去，阆苑清游。
上平西
作者：刘处玄
朝代：元

想百年，如一梦，几多时。妙希夷、只是些儿。诸公肯信，日常万物意无私。住行坐卧真平等，应变真慈。崇仙道，明仙理，通仙妙，谢仙师。在灵峰、闲采灵芝。洞天清隐，周天十二坎迎离。三田功满朝元去，却蜕行尸。
上平西·想人生
作者：刘处玄
朝代：元

想人生，老与少，似春秋。恰幼年、却变白头。莫争空假，无常气断卧荒丘。大都三万六千日，多病多愁。崇真道，敬真圣，明真理，了真修。侍二尊、至孝全周。全家拔宅，功成同去到瀛洲。出离生死无来去，阆
定风波
作者：刘处玄
朝代：元

临醮诸公戒行清。动天感应福非轻。壬润琼田农尽喜，秋成。谷田珠长豆苗生。要报天恩崇道德，随缘知足莫相争。旦望焚香餐素膳，无憎。意平出语似仙经。
定风波
作者：刘处玄
朝代：元
体裁：词

月一焚香望日斋。持些禁戒自消灾。甲子庚申逢七记，开怀。吏神暗察应时来。清静身心无病苦，颐真保命运三台。功行周圆何处去，咍咍。携云跨鹤去蓬莱。
定风波
作者：刘处玄
朝代：元

甘寸及时贵似油。今朝欢乐便无愁。明夜耕田野外唱，嗔牛。动鞭轻打胜余修。过了天元难积行，一麻一麦寸中收。养就姹婴云外去，优游。命光圆若月新秋。
定风波
作者：刘处玄
朝代：元
体裁：词

癸户云封运卦爻。剔开灵穷虎龙交。卯上行来真见酉，昆高。金翁轮线钓琼鳌。道德清通明法海，万光澄现九天高。造化自然神运转，难包。古今达者列仙曹。
山亭柳·退道者堕进道者升
作者：刘处玄
朝代：元

退道愚生。意乱心生。丧命尽贪生。不畏神明察日，千愆万过迷生。死堕酆都苦苦，苦尽傍生。进道清真忘世梦，闲看圣教似书生。达理悟修生。气结神灵异，自然有、霞彩光生。宝鉴碧霄光耀，真个先生。
惜黄花·众生万过
作者：刘处玄
朝代：元

众生万过。有天来大。觉世梦知空，莫争人我。应变爱憎，无竞无灾祸。眼前事，顿明识破。敬道修因果。颠猿紧锁。得自然真慧，住行坐卧。达理了，仙经物外灵无堕。隐洞天，古今几个。
惜黄花·大翁出去
作者：刘处玄
朝代：元

大翁出去。随家店住。且只似昔年，混俗庞许。食肉爱生灵，饮酒休乱做。肯忘贪，闲论今古。仙家乐处。逍遥云路。隐世外修性，金乌随兔。行就访蓬山，功了离尘所。蜕凡形，礼丹阳父。
惜黄花·天元将尽
作者：刘处玄
朝代：元

天元将尽。去年挂尽。这世梦冤亲，何时是尽。三寸不来休，却变骷髅尽。到如斯，俗念心尽。道灵真无尽。忘机业尽。觉万慧千通，顿然明尽。外貌似憨痴，吟笑风灯尽。乐无极，任他物尽。
感皇恩
作者：刘处玄
朝代：元

道释与儒门，真通法海。易妙阴阳外，自然解。金刚至理，顿觉无争泯爱。五千玄言奥，夷明大。微光运转，结成雯盖。霞辉常照体，何挂碍。松枯石烂，亘貌古今真在。他年功行满，升仙界。
感皇恩·圣观号天长
作者：刘处玄
朝代：元

圣观号天长，星冠云服。养成金玉体，真无朽。信知大道自然，无中明有。世华心不恋，游玉屋。外贫保命，隐真居陋。亘初无相貌，胜丰厚。桑田海变，这个无形坚久。暗祝吾皇德，齐天寿。
望蓬莱
作者：刘处玄
朝代：元

会首到，太守便相邀。请至藏春堂里坐，恁时早晚旦清朝。真福道能消。欲近醮，速去似风飘。道士灵鹧分一半，小师同到应焚烧。贤圣在丹霄。
望蓬莱
作者：刘处玄
朝代：元

修行好，应化学斋科。旦望焚香参礼圣，书闲夜静众吟哦。智慧性明多。无为理，万法弗能过。外行内功真了了，炼成铅汞出娑婆。得道免阎罗。
望蓬莱
作者：刘处玄
朝代：元

周亭去，庄里又相邀。道念常如相见悟，天元觉了死生超。万业顿明消。洪禧至，宝鉴显彰昭。三界十方明彻了，倒颠水向火中烧。得道未逍遥。
望蓬莱
作者：刘处玄
朝代：元

形如鹤，性耀似孤云。自在空中无挂碍，来来去去意无尘。世外乐天真。大成拜，三教理超群。结就丹阳蓬岛去，仙乡别有洞天春。道象古今新。
望蓬莱
作者：刘处玄
朝代：元

清河喜，道录是高功。已在道门三十载，秦台辛酉又相逢。顺化善缘从。他年去，升入大罗中。体挂六铢朝至圣，这回永住九阳宫。要到便乘风。
望蓬莱
作者：刘处玄
朝代：元

近中寿，意望百年期。万事转头都一梦，两般罪福紧相随。念道圣贤知。性命达，今古世间稀。了了不生真不灭，自然结就坎和离。休觅上天梯。
望远行
作者：刘处玄
朝代：元

令子根苗裔，云水爱行步。顿觉了，希夷微妙明千古。去尘寰历遍，香来都无伴侣。世人爱不爱，高真许。达道完性命，永免轮回苦。隐福地，松峰霞洞自在处。待养就、金铅玉汞，真无浊虑。六铢挂，始应过，三清举。
武陵春
作者：刘处玄
朝代：元
体裁：词

辛酉仲春游坎上，终日坐春园。异景奇葩在目前。村下胜筠轩。世梦知空且放下，自在似真仙。美酝开樽会众贤。乐道谢高天。
武陵春
作者：刘处玄
朝代：元

遥望崓山山正好，莹莹正芬芳。佳节春温春昼长。最好泛霞浆。酩酊歌欢忘世虑，吟笑胜轻狂。来往仙乡住道者，过此庆重阳。
武陵春·辛酉仲春游坎上
作者：刘处玄
朝代：元

辛酉仲春游坎上，终日坐春园。异景奇葩在目前。村下胜筠轩。世梦知空且放下，自在似真仙。美酝开尊会众贤。乐道谢高天。
武陵春·遥望＊山山正好
作者：刘处玄
朝代：元

遥望＊山山正好，莹莹正芬芳。佳节春温春昼长。最好泛霞浆。酩酊歌欢忘世虑，吟笑胜轻狂。来往仙乡。过此庆重阳。
水龙吟
作者：刘处玄
朝代：元

此时辛酉初冬，下元望夜逢甘雨。麦苗滋长，深根固蒂，多欢少虑。念道无灾祸，圣贤佑众，生无苦遇。天元将末，群仙庆会，功全行，朝元去。别有天宫宝所，了真修、得升云路。六铢衣挂，清平福救，九玄七祖。归去无生老，自然性，明今达古。各全家奉道，始终莫变，管如庞许。
江神子·道心不与世心同
作者：刘处玄
朝代：元

道心不与世心同。悟知空。物尘容。物尘容。达理明真，应变自然通。憎爱是非俱不染，游福地，伴松峰。炼成鹤体碧霄中。任西东。访蓬宫。出了阴阳，仙寿永无穷。海变松枯真不朽，超三界，从仙翁。
满庭芳
作者：刘处玄
朝代：元

万恶心除，千思意泯，自然罪病消亡。寸灵念道，动静两俱忘。清志如庞似许，任云水、到处为乡。仙家好，茅斋幽阒，胜似住高堂。无忙。看古教，顿明至理，上运三光。也不须昼夜，数墨寻行。养就真铅真汞，蜕形去、天地难量。碧霄外，大罗归去，重礼马丹阳。
满庭芳
作者：刘处玄
朝代：元

三十年间，几番宠辱，细思往事慵言。也曾牒发，曾受帝王宣。今日山村且住，他时去、高卧云烟。洞天隐，松峰之畔，保命是修仙。无愆。全道德，自然达理，炼汞烹铅。未功圆行足，闲对林泉。真乐琴书为伴，忘尘世、趖了熬煎。逍遥好，蜕形真去，升入大罗天。
满庭芳
作者：刘处玄
朝代：元
体裁：词

三十年间，几番宠辱，细思往事慵言。也曾牒发，曾受帝王宣。今日山村且住，他时去、高卧云烟。洞天隐，松峰之畔，保命是修仙。无愆。全道德，自然达理，鍊汞烹铅。未功圆行足，闲对林泉。真乐琴书为伴，忘尘世、趖了熬煎。逍遥好，蜕形真去，升入大罗天。
满庭芳
作者：刘处玄
朝代：元

三载施为，十全八九，有些未及功圆。不曾行疏，所惠自然钱。也不修斋动众，一麻麦、任润灵田。非外觅，无中造化，有口妙难言。道传。明易象，倒颠光运，天地之先。觉无形应物，非殢中边。清静金婴玉姹，虚无里、汞结灵铅。六铢挂，大罗归去，重受玉皇宣。
满庭芳
作者：刘处玄
朝代：元

体挂云衣，身如布素，应为莫厌清贫。道无形象，大悟里头真。憎爱心无有德，俱赞美、归顺良因。洪禧至，闲看法教，松竹每为邻。真亲。全性命，明今达古，混世忘尘。若依余常善，永免沉沦。蓬岛仙乡咫尺，蜕形去、现出真神。碧霄外大罗天上，无缺宝光新。
满庭芳·攒三拆字
作者：刘处玄
朝代：元

冯疃，仙住，铅汞成形。罪尽，神气自然灵。天明万象，地渊、涌泉平。静恍惚，无缺，命须停。诚了了，蓬隐，胜似华荣。若出户，眼界宽青。林间松桧，洞深处、看经。觑分，正尘断，碧霄行。
满庭芳·藏头拆字
作者：刘处玄
朝代：元

寸明，真灵通慧，无挂碍清凉。华混世，人笑似风狂。祖丘刘谭马，消灭、万虑俱忘。猿住，通道德，岂肯外昭彰。分清静妙，婴男姹，云路休忙。虚无造化，汞结铅光。兀腾腾飘逸，贩骨、趖了无常。袍侣，公甘镇，诗挈满庭芳。
满庭芳·藏头拆字
作者：刘处玄
朝代：元

寸明，真灵通慧，无挂碍清凉。华混世，人笑似风狂。祖丘刘谭马，消灭、万虑俱忘。猿住，通道德，岂肯外昭彰。分清静妙，婴男姹，云路休忙。虚无造化，汞结铅光。兀腾腾飘逸，贩骨、＊了无常。袍侣，公甘镇，诗挈满庭芳。
满庭芳·许真君全家拔宅升天，庞居士全家坐
作者：刘处玄
朝代：元

今世荣光，前生福行，悟来更好真修。外欢未尽，念动意多忧。清淡平常道乐，筠轩坐、至理频搜。真明了，碧天莹净，命耀似新秋。休休。崇道德，清廉治政，应变全周。待功成名遂，霞洞云游。琴剑仙经为伴，蜕仙去、真上云头。如庞许，全家拔宅，永永信瀛洲。
满庭芳·赞道释寄助缘庐公武德
作者：刘处玄
朝代：元

释氏禅宗，老君道祖，吕钟海蟾明天。重阳立教，东海阐良缘。唯度丘刘谭马，分异□、王郝先传。将来去，十洲仙会，霞友性团圆。成仙。非难易，行修八百，功了三千。待天书紫诏，性命完全。要出阳阴之壳，常无染、万物无愆。真了了，龟蛇蟠绕，阴尽去朝元。
满庭芳·赞道释寄助缘庐公武德
作者：刘处玄
朝代：元
体裁：词

释氏禅宗，老君道祖，吕钟海蟾明天。重阳立教，东海阐良缘。唯度丘刘谭马，分异派、王郝先传。将来去，十洲仙会，霞友性团圆。成仙。非难易，行修八百，功了三千。待天书紫诏，性命完全。要出阳阴之壳，常无染、万物无愆。真了了，龟蛇蟠绕，阴尽去朝元。
满庭芳·遇七修斋
作者：刘处玄
朝代：元

遇七修斋，庚申餐素，礼参旦望行香。时时念道，世梦顿然忘。三教经书为伴，真闲处、胜似贪忙。迷云散，一轮皓月，无缺照无方。从长。明大道，暗中积行，上达穹苍。效许庞归去，万古名扬。未往蓬壶阆苑，筠轩坐、吟笑潜藏。功成去，阴公难唤，跨鹤到仙乡。
满路花
作者：刘处玄
朝代：元
体裁：词

霜林飘赤叶，遍地涌黄金。宾鸿离塞北，足声音。渊明归去，独酌乐、清吟醁酊。真堪笑、重卧云山，忘尘世，伪难侵。顿然觉，应物无心。道妙自然深。壶中仙景，遇外休寻。四时花放，论古更明今。要到乘风去，三岛十洲，蓬莱虽有高岑。
满路花·霜林飘赤叶
作者：刘处玄
朝代：元

霜林飘赤叶，遍地涌黄金。宾鸿离塞北，足声音。渊明归去，忘尘世，伪难侵。顿然觉，应物无心。道妙自然深。壶中仙景，遇外休寻。四时花放，论古更明今。要到乘风去，三岛十洲，蓬莱虽有高岑。
玉堂春
作者：刘处玄
朝代：元

仙观灵虚，二年来来去。破了重修，星冠养素。应有真无，斋科救万苦。达理忘言清静居。道释儒宽，通为三教户，外应五常，敬谦贤许。四相心无，自然乐有馀。出了阴阳现亘初。
玉堂春
作者：刘处玄
朝代：元

道德清平，贤者真易化。世梦知空，几人放下。厌浊清居，周天运爻卦。身是行庵到处家。养就圆光，碧虚无执把，万里清澄，自然悬挂。物外逍遥，潇潇真脱洒。悟者超升学者麻。
神光灿
作者：刘处玄
朝代：元

处玄拜上，道录高功，日照别后难逢。渴仰之怀，甚时得睹仙容。即辰仲冬辛酉，急焚香、跪领开封。清河德，又行缘阐醮，敬信无穷。光遍十方真了，去大罗朝圣，升入高穹。体挂云裳，万里要到乘风。这番出离生灭，任往来、跨虎骑龙。天地外，想古今，几个真同。
神光灿
作者：刘处玄
朝代：元

处玄稽首，库使尊官，一别又过三年。渴仰之怀，路遥未及人专。辛酉孟秋仍热，遣来人、复去书传。询动静，知丰衍职任，不久将迁。他日功成厌世，效渊明乐道，闲伴林泉。自在无拘，笑吟洞外松前。养就真铅真汞，任时节、功了三千。朝元去，现真形，独步云轩。
神光灿
作者：刘处玄
朝代：元

处玄稽首，月陂张唐二公，别后思量。倏忽年馀，迩闻却住天长。常记讲师静位，说关西、作醮岐阳。香花引，那郝公见道，大哂重阳。便继处玄乱道，酹江月一句，寸念难忘。踏尽铁鞋难觅，恍惚灵光。自然无中妙有，道希夷、无物包藏。功成去，上大罗，天赐玎珰。
神光灿
作者：刘处玄
朝代：元
体裁：词

处玄稽首，月陂张唐二公，别后思量。倏忽年馀，迩闻却住天长。常记讲师静位，说关西、作醮歧阳。香花引，那郝公见道，大哂重阳。便继处玄乱道，酹江月一句，寸念难忘。踏尽铁鞋难觅，恍惚灵光。自然无中妙有，道希夷、无物包藏。功成去，上大罗，天赐玎珰。
蓦山溪
作者：刘处玄
朝代：元
体裁：词

七旬相近，正好忘尘世。世梦几时休，道德修、胜争薄利。恩山爱海，火院镇烧身，闻身健，觅清凉，一任迷人毁。闲看三教，造化明周易。达理妙通天，四相泯、无忧无喜。洞天高卧，自在鍊真丹，他年去，上青霄，始现无为异。
蓦山溪
作者：刘处玄
朝代：元

人间华丽，恰似风前烛。万事转头空，世外隐、仙家清福。灵峰霞洞，四序不知秋，松为伴，竹为邻，闲唱无生曲。琴书乐性，道用调金木。炼出九霄身，六铢挂、朝元去速。永无生老，升入大罗天，任世海，变桑田，真与神仙逐。
蓦山溪
作者：刘处玄
朝代：元
体裁：词

人间华丽，恰似风前烛。万事转头空，世外隐、仙家清福。灵峰霞洞，四序不知秋，松为伴，竹为邻，闲唱无生曲。琴书乐性，道用调金木。鍊出九霄身，六铢挂、朝元去速。永无生老，升入大罗天，任世海，变桑田，真与神仙逐。
蓦山溪
作者：刘处玄
朝代：元

玉峰顶上，知有田三段。壬润长黄芽，便万斛、珠酬弗换。一麻一麦，服了自然安，修性命，休延年，别近云霞伴。阴阳之外，天地难拘管。得道免轮回，厌世隐、神堂古观。无为功行，真了去朝元，六铢挂，现真形，三岛十洲玩。
蓦山溪
作者：刘处玄
朝代：元

红莲池畔，不让游山景。闹里却无心，身似藕出泥花静。壶天妙趣，别有四时春，真应物，宝光明，今古谁人省。真行道德，显化邪归正。口应更声随，只是要、寸灵无病。贪争意尽，道眼自然开，来世外，混京华，积行常平等。
蓦山溪·七旬相近
作者：刘处玄
朝代：元

七旬相近，正好忘尘世。世梦几时休，道德修、胜争薄利。恩山爱海，火院镇烧身，闻身健，觅清凉，一任迷人毁。闲看三教，造化明周易。达理妙通天，四相泯、无忧无喜。洞天高卧，自在炼真丹，他年去，上青霄，始现无为异。
蓦山溪·人间万事
作者：刘处玄
朝代：元

人间万事，识破真归笑。恩爱与尘情，譬无常、般般是了。浮沤幻体，生灭几时休，忘世梦，去贪争，达道真明晓。微光觉照，应变通深妙。命住性通天，有自然、无穷降耀。阳纯阴尽，蜕壳免沉沦，游阆苑，玩瑶池，玉帝金书诏。
蓦山溪·王徐道友
作者：刘处玄
朝代：元

王徐道友，今日重相别。甚日再相逢，到来岁、新秋重歇。一年一到，百载几番来，且暂坐，意休忙，乌兔生还灭。人间宠辱，辱似圆光缺。少喜虑多忧，想憎爱、是非慵说。天元将尽，奉劝速修真，游洞府，隐松峰，无事看庄列。
行香子
作者：刘处玄
朝代：元

历遍人间。却羡名山。洞天清、坐听潺湲。万株松桧，千顷云烟。好伴琴书，真念道，乐安闲。养就灵铅，命耀光圆。行功成、蓬岛为仙。出离生灭，万古相传。既免轮回，六铢挂，去朝元。
行香子
作者：刘处玄
朝代：元

金鼎生光。常爇真香。宝瓶花、四序芬芳。虚空贤圣，咫尺西方。上敬三清，明三耀，悟三皇。上古人淳，厚实佳祥。性通天、与道无妨。暗行平等，柔胜刚强。意似仙真，全仙行，住仙乡。
踏云行
作者：刘处玄
朝代：元

一别三年，重游此地。云庵寂阒忘心意。有时忻则看仙经，自然理达真明异。真乐希夷，道尊德贵。俱损无有忘忧喜。洞天清隐混嚣尘，要登云路先超彼。
踏云行
作者：刘处玄
朝代：元

七十年光，五千二万。堤防不测无常限。假躯抛下落黄泉，平生应变时间赞。顿觉灵峰，真超彼岸。蜕形归去升云汉。天元过了去无来，踏莎行者人难赶。
踏云行
作者：刘处玄
朝代：元

乱性糟浆，颐神玉液。莫迷有有无中觅。重楼十二望蓬莱，慧眸明处光无极。真乐陶陶，洞天游历。道灵今古几人识。携云信步入丹霄，大罗归去无为职。
踏云行
作者：刘处玄
朝代：元

儿女金枷，爱情玉杻。火坑牢狱身如囚。迷迷到了似春蚕，疾些出离无中守。昼夜茫茫，乌飞兔走。浮沤生灭形难久。速修性命免轮回，完全功行蓬瀛友。
踏云行
作者：刘处玄
朝代：元

到处为家，鹑居无恋。要行便去云游转。阴阳之外物难拘，长安咫尺真非远。道乐希夷，死生永免。亘初一点光如电。自然照耀晃虚无，命清无缺成修炼。
踏云行
作者：刘处玄
朝代：元
体裁：词

到处为家，鹑居无恋。要行便去云游转。阴阳之外物难拘，长安咫尺真非远。道乐希夷，死生永免。亘初一点光如电。自然照耀晃虚无，命清无缺成修鍊。
踏云行
作者：刘处玄
朝代：元

去岁周亭，今年重到。光阴似箭催人老。世空识破好休心，修行下手志宜早。不肯忘情，将来悔懊。松峰乐道随缘饱。无中炼就汞和铅，携云跨鹤归蓬岛。
踏云行
作者：刘处玄
朝代：元
体裁：词

去岁周亭，今年重到。光阴似箭催人老。世空识破好休心，修行下手志宜早。不肯忘情，将来悔懊。松峰乐道随缘饱。无中鍊就汞和铅，携云跨鹤归蓬岛。
踏云行
作者：刘处玄
朝代：元

圣道难逢，真修易遇。自然之理明今古。死生贩骨几千遭，这番了了无来去。蓬岛仙乡，亘灵无苦。朝元路上高真许。松枯海变永常存，他年万祖离阴府。
踏云行
作者：刘处玄
朝代：元

子母相逢，自然明道。出离物彀无生老。茅斋公竹每为邻，清居幽阒仙家好。敬信高明，真欢无恼。各人性命修宜早。功成行满免轮回，蜕形跨鹤归蓬岛。
踏云行
作者：刘处玄
朝代：元

遥望东南，彩光分朗。忽然见了滨州往。醮缘感应仗高真，昔年曾有刘高尚。德遍十方，度人无量。万清万善理明广。他时归去到蓬莱，无为道妙无虚妄。